CELEX: 32004D0251
Language: el
Date: 2002-07-24 00:00:00
Title: 2004/251/ΕΚ: Απόφαση της Επιτροπής, της 24ης Ιουλίου 2002, με την οποία μια συγκέντρωση κηρύσσεται συμβιβάσιμη με την κοινή αγορά και τη συμφωνία για τον ΕΟΧ (Υπόθεση COMP/M.2698 — Promatech/Sulzer) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 2807]

Avis juridique important

|

32004D0251

2004/251/ΕΚ: Απόφαση της Επιτροπής, της 24ης Ιουλίου 2002, με την οποία μια συγκέντρωση κηρύσσεται συμβιβάσιμη με την κοινή αγορά και τη συμφωνία για τον ΕΟΧ (Υπόθεση COMP/M.2698 — Promatech/Sulzer) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 2807]  

Επίσημη Εφημερίδα αριθ. L 079 της 17/03/2004 σ. 0027 - 0044

Απόφαση της Επιτροπήςτης 24ης Ιουλίου 2002με την οποία μια συγκέντρωση κηρύσσεται συμβιβάσιμη με την κοινή αγορά και τη συμφωνία για τον ΕΟΧ(Υπόθεση COMP/M.2698 - Promatech/Sulzer)[κοινοποιηθείσα υπό τον αριθμό Ε(2002) 2807](Το κείμενο στην αγγλική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2004/251/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία για τον Ευρωπαϊκό Οικονομικό Χώρο, και ιδίως το άρθρο 57 παράγραφος 2 στοιχείο α),τον κανονισμό (ΕΟΚ) αριθ. 4064/89 του Συμβουλίου, της 21ης Δεκεμβρίου 1989, για τον έλεγχο των συγκεντρώσεων μεταξύ επιχειρήσεων ("κανονισμός περί συγκεντρώσεων")(1), όπως τροποποιήθηκε τελευταία από τον κανονισμό (ΕΚ) αριθ. 1310/97(2), και ιδίως το άρθρο 8 παράγραφος 2 και το άρθρο 22 παράγραφος 3,την απόφαση της Επιτροπής, της 16ης Απριλίου 1999, για την κίνηση της διαδικασίας στην παρούσα υπόθεση,τη γνώμη της συμβουλευτικής επιτροπής για τις συγκεντρώσεις(3),την τελική έκθεση του συμβούλου ακροάσεων για την παρούσα υπόθεση(4)Εκτιμώντας τα ακόλουθα:I. ΕΙΣΑΓΩΓΗ(1) Στις 7, 11, 18, 19 και 20 Δεκεμβρίου 2001 η Επιτροπή έλαβε αιτήσεις για κοινή παραπομπή, σύμφωνα με το άρθρο 22 του κανονισμού (ΕΟΚ) αριθ. 4064/89 ("κανονισμός περί συγκεντρώσεων"), από την Ισπανία, την Ιταλία, το Ηνωμένο Βασίλειο, τη Γερμανία και τη Γαλλία, αντιστοίχως, προκειμένου να ελεγχθεί σχεδιαζόμενη συγκέντρωση με την οποία η επιχείρηση Promatech SpA (Promatech) θα εξαγόραζε το τμήμα μηχανικών υφάνσιμων ινών (Sulzer Textile) της επιχείρησης Sulzer Ltd. Στις 11 και 13 Φεβρουαρίου 2002 δύο ακόμη τέτοιες αιτήσεις παραλήφθηκαν από την Πορτογαλία και την Αυστρία, αντιστοίχως.(2) Η Επιτροπή διαπίστωσε ότι οι προαναφερόμενες αιτήσεις πληρούν τις απαιτήσεις του άρθρου 22 παράγραφος 3 του κανονισμού περί συγκεντρώσεων. Οι αρχές των κρατών μελών που υπέβαλαν από κοινού αίτηση απέστειλαν στην Επιτροπή την τεκμηρίωση που διέθεταν και η οποία συνίσταται κυρίως από τους ισχυρισμούς των μερών και τα αποτελέσματα των προκαταρκτικών ερευνών. Τα στοιχεία αυτά συμπληρώθηκαν στη συνέχεια από τα μέρη της πράξης.(3) Κατόπιν προσεκτικής εξέτασης της σχεδιαζόμενης συγκέντρωσης, η Επιτροπή κατέληξε στο συμπέρασμα ότι η πράξη προκαλεί σοβαρές αμφιβολίες ως προς το συμβιβάσιμό της με την κοινή αγορά και τη συμφωνία για τον ΕΟΧ. Η Επιτροπή εντόπισε σοβαρά προβλήματα ανταγωνισμού στην αγορά μηχανών ύφανσης με ξιφοειδή κεφαλή ή, ανάλογα με την περίπτωση, σε μια πιο κατακερματισμένη αγορά μηχανών ύφανσης με ξιφοειδή κεφαλή αρνητικής ώσης στη Δυτική Ευρώπη, δηλαδή στα κράτη μέλη του ΕΟΧ και στην Ελβετία. Στις 16 Απριλίου 2002 η Επιτροπή κίνησε συνεπώς τη διαδικασία στην παρούσα υπόθεση σύμφωνα με το άρθρο 6 παράγραφος 1 σημείο γ) και το άρθρο 22 παράγραφος 4 του κανονισμού περί συγκεντρώσεων και το άρθρο 157 της συμφωνίας για τον ΕΟΧ.II. TΑ ΜΕΡΗ ΤΗΣ ΠΡΑΞΗΣ(4) Η Promatech είναι μία εταιρεία ιδρυθείσα στην Ιταλία που κατασκευάζει, πωλεί και διανέμει μηχανές ύφανσης και ανταλλακτικά. Η Promatech ελέγχεται από τον όμιλο Radici, που δραστηριοποιείται στον κλάδο των χημικών, στα πλαστικά, στην εφαρμοσμένη μηχανική, στον κλάδο υφαντικής, στους τομείς των συνθετικών ινών και στην κλωστοϋφαντουργία, και από τον όμιλο Miro Radici, που δραστηριοποιείται στον τομέα των κλωστοϋφαντουργικών.(5) Η Sulzer Ltd. είναι μια εταιρεία συμμετοχών ιδρυθείσα στην Ελβετία με βασικές δραστηριότητες σε διάφορους τομείς, όπως ιατρικά εμφυτεύματα, αντλίες υψηλής τεχνολογίας και υλικά κατασκευαστικής υποδομής. Ο όμιλος Sulzer συμμετέχει επίσης, πρωτίστως μέσω της εξ ολοκλήρου ελεγχόμενης εταιρείας Sulzer Textil AG (Ελβετία) και άλλων άμεσα ή έμμεσα ελεγχόμενων εταιρειών, στο σχεδιασμό, στην κατασκευή, εμπορία, πώληση και διανομή μηχανών ύφανσης, καθώς επίσης και στη μεταγοραστική εξυπηρέτηση για μηχανές ύφανσης.III. H ΣΥΓΚΕΝΤΡΩΣΗ(6) Η σχεδιαζόμενη πράξη συνίσταται στην εξαγορά ολοκλήρου του τμήματος μηχανικών υφάνσιμων ινών της Sulzer από την Promatech, μέσω της απόκτησης μετοχών. Τοιουτοτρόπως η σχεδιαζόμενη πράξη παρέχει στην Promatech τον αποκλειστικό έλεγχο ορισμένων εταιρειών σε ολόκληρο τον κόσμο, συμπεριλαμβανομένων εταιρειών πωλήσεων, που ελέγχονται εξ ολοκλήρου από τη Sulzer. H σχεδιαζόμενη πράξη συνίσταται επίσης στην εξαγορά έντεκα υποκαταστημάτων πωλήσεων σε ολόκληρο τον κόσμο, που ελέγχονται από τη Sulzer αλλά τη διαχείρισή τους έχουν αναλάβει εταιρείες που ανήκουν στον όμιλο Sulzer.(7) H σχεδιαζόμενη πράξη αποτελεί συνεπώς συγκέντρωση υπό την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων.(8) Η υπό εξέταση συγκέντρωση δεν έχει κοινοτική διάσταση, εφόσον δεν πληρούνται τα όρια του άρθρου 1 του κανονισμού περί συγκεντρώσεων. Ο κύκλος εργασιών της Promatech ανέρχεται σε [...](5) εκατομμύρια ευρώ σε παγκόσμιο επίπεδο και σε [...]* εκατομμύρια ευρώ σε επίπεδο ΕΕ (στοιχεία για το 2000). Ο κύκλος εργασιών των δραστηριοτήτων της Sulzer που αποτελούν το αντικείμενο της εξαγοράς ανέρχεται σε [...]* εκατομμύρια ευρώ σε παγκόσμιο επίπεδο και [...]* εκατομμύρια ευρώ σε επίπεδο ΕΕ (στοιχεία για το 2000).IV. ΕΚΤΙΜΗΣΗ ΤΟΥ ΑΝΤΑΓΩΝΙΣΜΟΥΑ. ΟΡΙΣΜΟΣ ΤΗΣ ΑΓΟΡΑΣ ΠΡΟΪΟΝΤΟΣ1. ΜΗΧΑΝΕΣ ΥΦΑΝΣΗΣ ΜΕ ΣΑΪΤΑ ΚΑΙ ΜΗΧΑΝΕΣ ΥΦΑΝΣΗΣ ΧΩΡΙΣ ΣΑΪΤΑ(9) Ο οικονομικός τομέας που αφορά η σχεδιαζόμενη συγκέντρωση είναι η κατασκευή και πώληση (συμπεριλαμβανομένων των ανταλλακτικών και της εξυπηρέτησης) μηχανών ύφανσης. Οι μηχανές ύφανσης είναι ένας από τους βασικούς τύπους υφαντουργικών μηχανημάτων, ένα τμήμα που περιλαμβάνει ορισμένες άλλες γενικές κατηγορίες μηχανών όπως κλώστριες ή μηχανές πλεξίματος(6).(10) Οι μηχανές ύφανσης υποδιαιρούνται ανάλογα με την τεχνολογία που χρησιμοποιείται για τη μεταφορά του νήματος του υφαδιού από τη μία πλευρά της μηχανής στην άλλη και την εισαγωγή του μέσω του νήματος του στημονιού. Συνεπώς, οι μηχανές ύφανσης χωρίζονται εν γένει σε:i) μηχανές με σαΐτα,ii) μηχανές χωρίς σαΐτα.(11) Οι μηχανές με σαΐτα θεωρούνται απηρχαιωμένες από τεχνολογική άποψη, με μικρή παραγωγική ικανότητα και πολύ χαμηλή ταχύτητα λειτουργίας. Χρησιμοποιούνται ευρέως στη νοτιοανατολική Ασία και την Κίνα για την παραγωγή κλωστοϋφαντουργικών προϊόντων χαμηλού κόστους. Στην Ευρώπη, οι μηχανές με σαΐτα χρησιμοποιούνται σχεδόν αποκλειστικά για την παραγωγή κλωστοϋφαντουργικών προϊόντων πολυτελείας, όπου η χαμηλή ταχύτητά τους δεν επηρεάζει σημαντικά την τελική τιμή του προϊόντος. Σε κάθε περίπτωση, οι πωλήσεις μηχανών με σαΐτα είναι αμελητέες σήμερα στην Ευρώπη (βλέπε πίνακα).Πίνακας 1 Παραδόσεις μηχανών ύφανσης με σαΐτα το 2000 (μονάδες)>ΘΕΣΗ ΠΙΝΑΚΑ>Πηγή:International Textile Machinery Shipment Statistics, Volume 23/2000.(12) Ούτε τα μέρη της πράξης ούτε εν γένει οι βασικοί ανταγωνιστές τους δραστηριοποιούνται στην παραγωγή μηχανών ύφανσης με σαΐτα. Τα μέρη υποστήριξαν ότι οι μηχανές ύφανσης με σαΐτα δεν αποτελούν μέρος της ίδιας αγοράς με τις μηχανές ύφανσης χωρίς σαΐτα. Ο ισχυρισμός αυτός επιβεβαιώθηκε από την έρευνα αγοράς της Επιτροπής.2. ΜΗΧΑΝΕΣ ΥΦΑΝΣΗΣ ΧΩΡΙΣ ΣΑΪΤΑα) Επισκόπηση των διάφορων τύπων μηχανών ύφανσης χωρίς σαΐτα(13) Ανάλογα με τη μέθοδο που χρησιμοποιείται για την εισαγωγή ή την ύφανση του νήματος του υφαδιού μέσω του νήματος του στημονιού, οι μηχανές ύφανσης χωρίς σαΐτα υποδιαιρούνται σε:i) μηχανές ύφανσης με ξιφοειδή κεφαλή θετικής ώσης,ii) μηχανές ύφανσης με ξιφοειδή κεφαλή αρνητικής ώσης,iii) μηχανές ύφανσης με εκτόξευση αέρα,iv) μηχανές ύφανσης με βλήματα,v) μηχανές ύφανσης με εκτόξευση νερού,vi) πολυφασικές μηχανές ύφανσης.(14) Καθένας από αυτούς τους τύπους μηχανών διακρίνεται με βάση τις διαφορές ως προς την τεχνολογία, το φάσμα εφαρμογών και το κόστος.(15) Οι αργαλειοί με ξιφοειδή κεφαλή θετικής ώσης είναι η πλέον ευέλικτη διαθέσιμη μηχανή ύφανσης. Η εισαγωγή στο υφάδι επιτυγχάνεται με τη χρήση μεταλλικών αρπάγων, των λεγόμενων ξιφοειδών κεφαλών, που τραβούν το νήμα του υφαδιού στο κέντρο του αργαλειού, όπου μετακινείται ταχέως στην άλλη ξιφοειδή κεφαλή που το φέρει στην άλλη πλευρά του αργαλειού. Η ξιφοειδής κεφαλή είναι στερεωμένη σε μία ράβδο. Προορίζονται για εξειδικευμένη παραγωγή κλωστοϋφαντουργικών προϊόντων υψηλής ποιότητας. Τα επίπεδα παραγωγικότητας είναι χαμηλότερα από τη μηχανή ύφανσης με ξιφοειδή κεφαλή αρνητικής ώσης ενώ η κατανάλωση ενέργειας είναι συγκριτικά υψηλότερη, πράγμα που τις κατατάσσει μεταξύ των δαπανηρότερων μηχανών όχι μόνο ως προς την αγορά αλλά και ως προς τη λειτουργία. Μπορούν να παράγουν ένα φάσμα προϊόντων που κυμαίνονται από το λεπτότερο καθαρό μετάξι μέχρι μάλλινα και πενιέ υφάσματα που προορίζονται για τη βιομηχανία ένδυσης, και από υφάσματα ταπετσαρίας και διακόσμησης μέχρι βαριά βιομηχανικά υφάσματα που κατασκευάζονται από συρμάτινες ίνες, ίνες γιούτας και ανθρακοϊνες. Σήμερα παράγονται από τη Dornier και, σε μικρότερο βαθμό, από την Promatech και την Panter.(16) Οι μηχανές με ξιφοειδή κεφαλή αρνητικής ώσης κατέχουν τη δεύτερη θέση (μετά τις μηχανές ύφανσης με ξιφοειδή κεφαλή θετικής ώσης) όσον αφορά την ευελιξία και μπορούν να παράγουν υφάσματα υψηλής ποιότητας με πολύπλοκα σχέδια. Η εισαγωγή του υφαδιού επιτυγχάνεται με τη χρήση μεταλλικών αρπάγων, των λεγόμενων ξιφοειδών κεφαλών, μία από τις οποίες μεταφέρει το νήμα του υφαδιού στο κέντρο του αργαλειού, όπου μετακινείται παθητικά στην άλλη ξιφοειδή κεφαλή που το φέρει στην άλλη πλευρά του αργαλειού. Ο σχεδιασμός και η ανάπτυξη της ξιφοειδούς κεφαλής καθαυτής συνεπάγεται υπερσύγχρονη τεχνολογία που περιλαμβάνει τόσο διπλώματα ευρεσιτεχνίας όσο και τεχνογνωσία. Η ξιφοειδής κεφαλή είναι στερεωμένη σε μία ταινία. Οι μηχανές αυτές είναι σχετικά ακριβές, ενώ η κατανάλωση ενέργειας και η ταχύτητά τους είναι μέτριες. Παράγονται πρωτίστως από τις Promatech, Sulzer, Picanol και, σε μικρότερο βαθμό, από την Panter. Η Tsudakoma παράγει περιορισμένο αριθμό αργαλειών με ξιφοειδή κεφαλή αρνητικής ώσης αποκλειστικά για την ιαπωνική αγορά, όπου χρησιμοποιούνται για την παραγωγή παραδοσιακών ιαπωνικών κλωστοϋφαντουργικών προϊόντων.(17) Οι μηχανές με εκτόξευση αέρα χαρακτηρίζονται από εκτόξευση συμπιεσμένου αέρα που χρησιμοποιείται για την εισαγωγή του υφαδιού στο στημόνι. Οι αργαλειοί με εκτόξευση αέρα έχουν υψηλή παραγωγικότητα αλλά είναι λιγότερο ευέλικτοι από τους αργαλειούς με ξιφοειδή κεφαλή. Ενδείκνυνται περισσότερο για ελαφρά υφάσματα. Έχουν μέτρια ευελιξία και μπορούν να χρησιμοποιηθούν για την παραγωγή σημαντικής ποικιλίας υφασμάτων καίτοι τα βαριά υφάσματα όπως το ντένιμ αυξάνουν σημαντικά την κατανάλωση ενέργειας. Η κατανάλωση ενέργειας είναι σχετικά υψηλή (συγκριτικά προς τις μηχανές με ξιφοειδή κεφαλή ή εκτόξευση νερού, για παράδειγμα), αλλά λόγω του σχετικά χαμηλού αριθμού κινητών στοιχείων, το κόστος αντικατάστασης των ανταλλακτικών είναι σχετικά χαμηλό. Απαιτούν σημαντική υποδομή που περιλαμβάνει αεροσυμπιεστές και αγωγούς συμπιεσμένου αέρα υψηλής πίεσης για να καταστούν λειτουργικές. Η υποδομή αυτή μπορεί να κοστίσει μεταξύ 15 % και 25 % της συνολικής αξίας της μηχανής. Συνήθως χρησιμοποιούνται από υφαντουργικές επιχειρήσεις που καλύπτουν προβλέψιμη και αμετάβλητη ζήτηση συγκεκριμένου υφάσματος. Παράγονται από τις Promatech, Picanol, Dornier, Tsudakoma και Toyota.(18) Οι μηχανές με βλήματα χαρακτηρίζονται από ένα βλήμα που χρησιμοποιείται για την εισαγωγή του υφαδιού στο στημόνι. Η τεχνολογία αναπτύχθηκε στη δεκαετία του 1950 και μπορεί να θεωρηθεί πλήρως ανεπτυγμένη. Οι αργαλειοί με βλήματα είναι σχετικά δαπανηροί, με ευρύ φάσμα εφαρμογών και σχετικά χαμηλή κατανάλωση ενέργειας, και είναι κατάλληλοι για την παραγωγή κλωστοϋφαντουργικών προϊόντων υψηλής έως μεσαίας ποιότητας. Οι αργαλειοί με βλήματα προσαρμόζουν μεγαλύτερα φάρδη υφάσματος από τους άλλους αργαλειούς. Έχουν επίσης μεγαλύτερη διάρκεια ζωής από οποιονδήποτε άλλο αργαλειό. Οι αργαλειοί με βλήματα έχουν παρεμφερή τεχνικά χαρακτηριστικά με τους αργαλειούς με ξιφοειδή κεφαλή αλλά είναι επίσης σημαντικά πιο δαπανηροί από πολλούς άλλους αργαλειούς (με εξαίρεση τους πολυφασικούς αργαλειούς). Λόγω των σχετικά υψηλών επιπέδων τιμής και μέσης παραγωγικότητας, οι αργαλειοί με βλήματα είναι ένα προϊόν για εξειδικευμένες αγορές(7). Αυτός ο τύπος μηχανών παράγεται σχεδόν αποκλειστικά από την Sulzer(8).(19) Οι αργαλειοί με εκτόξευση νερού χαρακτηρίζονται από εκτόξευση νερού που χρησιμοποιείται για την εισαγωγή του υφαδιού στο στημόνι. Είναι σχετικά μη δαπανηροί· η κατανάλωση ενέργειας είναι χαμηλή και η παραγωγικότητά τους υψηλή. Αφετέρου έχουν περιορισμένο πεδίο εφαρμογής, εφόσον χρησιμοποιούνται μόνο για την παραγωγή υδροαπωθητικών υφασμάτων, κυρίως συνθετικών. Λόγω της διαβρωτικής δράσης του νερού η μέγιστη διάρκεια ζωής ενός αργαλειού με εκτόξευση νερού τείνει να είναι βραχύτερη από εκείνη των άλλων αργαλειών. Οι αργαλειοί με εκτόξευση νερού χρησιμοποιούνται κυρίως στην Ασία(9). Κανένα από τα μέρη δεν παράγει αργαλειούς με εκτόξευση νερού.(20) Οι πολυφασικοί αργαλειοί αποτελούν την τελευταία εξέλιξη στην τεχνολογία των μηχανών ύφανσης(10). Προς το παρόν πωλούνται μόνο σε επιλεγμένους δοκιμαστικούς πελάτες. Έχουν άκρως υψηλή παραγωγικότητα και μολονότι το κόστος λειτουργίας τους είναι υψηλό, για την κίνησή τους χρειάζεται περιορισμένος αριθμός εργατικού δυναμικού. Είναι σχεδιασμένοι για χρήση σε περιορισμένο αριθμό εφαρμογών, κυρίως τη μαζική παραγωγή υφασμάτων χαμηλής ποιότητας. Η Sulzer είναι η μόνη εταιρεία που παράγει αυτόν τον τύπο μηχανών.(21) Οι διαφορές μεταξύ των διάφορων μηχανών όσον αφορά τόσο τα τεχνικά χαρακτηριστικά όσο και την τιμή, συνοψίζονται στον ακόλουθο πίνακα:Πίνακας 2 Σύγκριση των διάφορων τεχνολογιών μηχανών ύφανσης χωρίς σαΐτα>ΘΕΣΗ ΠΙΝΑΚΑ>Πηγή:στοιχεία που προσκόμισαν τα μέρη.β) Ο ισχυρισμός των μερών όσον αφορά τον προσδιορισμό της αγοράς προϊόντος(22) Τα κοινοποιούντα μέρη ισχυρίζονται ότι υπάρχει ενιαία σχετική αγορά προϊόντος που περιλαμβάνει όλους τους τύπους μηχανών ύφανσης χωρίς σαΐτα, χωρίς διάκριση μεταξύ των διάφορων τύπων (εκτόξευση αέρα, εκτόξευση νερού, ξιφοειδής κεφαλή αρνητικής ώσης, ξιφοειδής κεφαλή θετικής ώσης, πολυφασικές και βλήματα). Υποστηρίζουν ότι οι διάφοροι τύποι μηχανών ύφανσης έχουν υψηλό βαθμό δυνατότητας υποκατάστασης εφόσον οι χρήστες μπορούν, σε σημαντικό βαθμό, να μεταστρέφονται από τον ένα τύπο στον άλλο. Από την πλευρά της ζήτησης τα μέρη υποστηρίζουν ότι κάθε τύπος μηχανής μπορεί να υποκατασταθεί όσον αφορά την ταχύτητα, την ευελιξία (δυνατότητα αλλαγής του τύπου παραγωγής), την ποιότητα τελικού προϊόντος, τις εφαρμογές και τη μεταγοραστική εξυπηρέτηση. Από την πλευρά της προσφοράς τα μέρη ισχυρίζονται ότι οποιοσδήποτε παραγωγός ενός τύπου μηχανής μπορεί να μεταστραφεί στην παραγωγή των άλλων τύπων χωρίς αυτό να συνεπάγεται σημαντικό κόστος ή κινδύνους.γ) Υποκατάσταση από την πλευρά της ζήτησηςi) Γενικά χαρακτηριστικά της ζήτησης(23) Η έρευνα της Επιτροπής αποκάλυψε ότι οι περισσότερες πωλήσεις μηχανημάτων ύφανσης στη Δυτική Ευρώπη είναι σε πελάτες που αντικαθιστούν ή επεκτείνουν τα υπάρχοντα μηχανήματα ύφανσης. Η έρευνα της Επιτροπής δείχνει επίσης ότι ένας παραγωγός κλωστοϋφαντουργικών προϊόντων αντικαθιστά μια μηχανή ύφανσης κατά μέσον όρο μία φορά ανά επταετία ή δεκαετία καίτοι η περίοδος αυτή ποικίλλει ανάλογα με τις τεχνολογικές προόδους που μπορεί να υποκινήσουν τη ζήτηση ή όταν οι υφαντουργικές επιχειρήσεις αποφασίσουν να αναβαθμίσουν τα μηχανήματά τους προκειμένου να αυξήσουν την παραγωγικότητα στις εγκαταστάσεις τους και συνεπώς να μειώσουν το κόστος.ii) Tεχνικοί φραγμοί για τη μεταστροφή μεταξύ των διάφορων τύπων μηχανών(24) Οι διάφοροι τύποι μηχανών ύφανσης δεν μπορούν να υποκατασταθούν σημαντικά από την πλευρά της ζήτησης. Και οι έξι μηχανές ποικίλλουν σημαντικά όσον αφορά την τεχνική χρήση τους (σκοπιμότητα και ευελιξία) και την καταλληλότητά τους για κάθε συγκεκριμένη εφαρμογή.(25) Όσον αφορά τη σκοπιμότητα, ορισμένα κλωστοϋφαντουργικά προϊόντα μπορούν να υφανθούν μόνο σε συγκεκριμένη μηχανή ενώ άλλα μπορούν να υφανθούν σε σειρά διαφορετικών μηχανών· στο ένα άκρο του φάσματος βρίσκεται το μετάξι που είναι το πλέον κατάλληλο για παραγωγή σε μηχανή με ξιφοειδή κεφαλή. Στο άλλο άκρο βρίσκονται οι συνθετικές ίνες που μπορούν να υφανθούν σε οποιαδήποτε μηχανή. Μεταξύ αυτών των δύο άκρων του φάσματος υπάρχουν ενδιάμεσα υφάσματα που μπορούν να κατασκευαστούν σε διάφορους τύπους μηχανών. Παράδειγμα πιο ευέλικτου υφάσματος είναι το ύφασμα για υποκάμισα που μπορεί να υφανθεί είτε σε μηχανές με ξιφοειδή κεφαλή είτε σε μηχανές με εκτόξευση αέρα. Όμως αυτό δεν σημαίνει ότι για όλες τις υφαντουργικές εταιρείες του εν λόγω υφάσματος αυτές οι δύο μηχανές αποτελούν μια εύλογη εναλλακτική λύση μεταξύ τους. Εν γένει υπάρχει πάντα ένας τύπος μηχανής που ταιριάζει καλύτερα για συγκεκριμένο ύφασμα από τεχνική άποψη και που ενδείκνυται περισσότερο από οικονομική άποψη για τη συνολική εικόνα της παραγωγής της υφαντουργικής επιχείρησης. Πολλά εξαρτώνται από τη φύση της επιχειρηματικής δραστηριότητας - από το μέγεθος και τις απαιτήσεις της πελατειακής της βάσης και τη συνοχή και τη δυνατότητα πρόβλεψης της παραγωγής της, δηλαδή, ανάλογα με το κατά πόσον πρέπει να παράγει μεγάλη ποσότητα του ίδιου υφάσματος ή μικρότερες ποσότητες υφασμάτων διαφόρων τύπων. Για παράδειγμα, οι μηχανές με εκτόξευση αέρα δεν ενδείκνυνται για "εργασίες μικρής διάρκειας" διότι η τοποθέτηση των νημάτων απαιτεί σημαντική επένδυση χρόνου και εργασίας. Συνεπώς, μια υφαντουργική επιχείρηση που παράγει μικρές ποσότητες διαφόρων τύπων ή υφασμάτων δεν θα θεωρούσε τη μηχανή με εκτόξευση αέρα κατάλληλη εναλλακτική λύση για τη μηχανή με ξιφοειδή κεφαλή.(26) Κάθε μηχανή μπορεί επίσης να διαφοροποιηθεί ανάλογα με το επίπεδο ευστροφίας της, δηλαδή, τη σειρά νημάτων, τους τύπους υφασμάτων και τον αριθμό χρωμάτων που μπορούν να υφανθούν στη μηχανή. Το φάσμα της ευελιξίας καλύπτει από την ξιφοειδή κεφαλή θετικής ώσης που είναι η πλέον ευέλικτη μηχανή μέχρι την εκτόξευση νερού που είναι η πλέον περιορισμένη όσον αφορά τη σειρά υφασμάτων και τύπων που μπορεί να παράγει. Για παράδειγμα, τα λεπτά υφάσματα που συνεπάγονται πολύπλοκες, ασύμμετρες υφάνσεις είναι τα καταλληλότερα για παραγωγή σε μηχανές με ξιφοειδή κεφαλή. Οι αργαλειοί με εκτόξευση αέρα ταιριάζουν περισσότερο σε "εργασίες μεγάλης διάρκειας" (παραγωγή του ίδιου υφάσματος για παρατεταμένη χρονική περίοδο) λόγω του χρόνου και του κόστους που συνεπάγεται η επαναρρύθμιση της μηχανής μετά από κάθε διακοπή, ενώ η ξιφοειδής κεφαλή ενδείκνυται περισσότερο για μία υφαντουργική επιχείρηση της οποίας το βιβλίο παραγγελιών τείνει προς "εργασίες μικρής διάρκειας" (παραγωγή περιορισμένων ποσοτήτων συγκεκριμένου τύπου υφάσματος).(27) Τα μέρη επισημαίνουν επίσης ότι, ελλείψει τυχόν νέου παράγοντα, οι πελάτες τείνουν προς την εκ νέου αγορά του ίδιου τύπου μηχανής που έχουν ήδη εγκαταστήσει. Με άλλα λόγια, σύμφωνα με τα ίδια τα μέρη, υπάρχει στην πράξη ελάχιστη μεταστροφή μεταξύ των έξι τύπων μηχανών. Τα αποτελέσματα της έρευνας της Επιτροπής επιβεβαιώνουν την πολύ περιορισμένη δυνατότητα υποκατάστασης των διάφορων τύπων μηχανών ύφανσης. Ειδικότερα, η συντριπτική πλειοψηφία των πωλήσεων κάθε τύπου μηχανής πραγματοποιούνται σε πελάτες που αντικαθιστούν τον ίδιο τύπο μηχανής. Για παράδειγμα τα μέρη εκτιμούν ότι το 90 % των ευρωπαίων πελατών μηχανών ύφανσης με ξιφοειδή κεφαλή αρνητικής ώσης εξακολουθούν να αγοράζουν μηχανές ύφανσης με ξιφοειδή κεφαλή αρνητικής ώσης. Το υπόλοιπο 10 % μπορεί να αγοράζει μηχανές ύφανσης με ξιφοειδή κεφαλή θετικής ώσης (3 %), μηχανές με εκτόξευση αέρα (3 %) ή μηχανές με βλήματα (4 %). Σε σχέση με την ξιφοειδή κεφαλή θετικής ώσης η έρευνα αποκάλυψε ότι το ποσοστό μεταστροφής είναι ακόμα χαμηλότερο. Σχεδόν όλοι οι παραγωγοί μηχανών ύφανσης ανέφεραν στη διάρκεια της έρευνας ότι οι πελάτες σχεδόν πάντοτε δείχνουν προτίμηση για συγκεκριμένο τύπο μηχανής από την αρχή και μόνο μικρή μειοψηφία θα πειστεί να στραφεί προς άλλο τύπο μηχανής στη διάρκεια της διαπραγμάτευσης.iii) Οικονομικοί φραγμοί στη μεταστροφή μεταξύ των διαφόρων τύπων μηχανών ύφανσης(28) Τα αποτελέσματα της έρευνας της Επιτροπής δείχνουν επίσης ότι υπάρχουν σημαντικοί οικονομικοί φραγμοί στη μεταστροφή από τον ένα τύπο μηχανής στον άλλο. Οι τιμές διαφέρουν σημαντικά για τους έξι τύπους προϊόντος: οι μηχανές ύφανσης με ξιφοειδή κεφαλή θετικής ώσης τιμολογούνται συνήθως μεταξύ [...]* ευρώ και [...]* ευρώ· οι μηχανές ύφανσης με ξιφοειδή κεφαλή αρνητικής ώσης μεταξύ [...]* ευρώ και [...]* ευρώ και οι μηχανές με εκτόξευση αέρα από [...]* ευρώ μέχρι [...]* ευρώ. Οι μηχανές με εκτόξευση νερού παραμένουν η φθηνότερη επιλογή (αλλά δεν ενδείκνυται για μη συνθετικές εφαρμογές) με τιμές που κυμαίνονται από [...]* ευρώ μέχρι [...]* ευρώ. Αυτό οδηγεί σε διαφορά περίπου [10 έως 30 %]* ευρώ μεταξύ μηχανών με ξιφοειδή κεφαλή αρνητικής ώσης και μηχανών με εκτόξευση αέρα και [35 έως 45 %]* μεταξύ μηχανών με εκτόξευση νερού (μία από τις λιγότερο ευέλικτες μηχανές) και μηχανών με ξιφοειδή κεφαλή θετικής ώσης (η πλέον ευέλικτη). Η διαφορά τιμών μεταξύ του πλέον δαπανηρού τύπου της μηχανής με βλήματα και της μηχανής με εκτόξευση νερού (η φθηνότερη μηχανή) υπερβαίνει το 400 %.(29) Οι έξι τύποι μηχανών είναι υψηλά διαφοροποιημένοι σε οικονομικούς όρους. Οι διαφορές αυτές έγκεινται μόνο στην αρχική τιμή, όπως εξηγήθηκε, αλλά και στα επίπεδα στελέχωσης που απαιτούνται για τη λειτουργία της μηχανής· στην ποσότητα της αναλισκόμενης ενέργειας· στο κόστος λειτουργίας όσον αφορά την κατανάλωση ανταλλακτικών και την απαιτούμενη εξυπηρέτηση· και στην παραγωγικότητα όσον αφορά την ταχύτητα της παραγωγής υφάσματος.(30) Σχεδόν όλοι οι πελάτες ανέφεραν επίσης ότι η μεταστροφή από μια υπάρχουσα εγκατεστημένη βάση (τύπος και η μάρκα ήδη εγκατεστημένων μηχανών ύφανσης) σε άλλο τύπο μηχανής συνεπάγεται υψηλό κόστος αφενός για την κατάρτιση προσωπικού και αφετέρου την καταγραφή των ανταλλακτικών.iv) Απουσία συσχέτισης μεταξύ των τιμών των διαφόρων τύπων μηχανών(31) Όλοι οι προαναφερόμενοι παράγοντες δεν έχουν την ίδια βαρύτητα για κάθε υφαντουργική επιχείρηση. Για ορισμένες υφαντουργικές επιχειρήσεις η ευελιξία μπορεί να αποτελεί προτεραιότητα έναντι της παραγωγικότητας και της εξοικονόμησης ενέργειας. Για παράδειγμα, στην περίπτωση ορισμένων υφαντουργικών επιχειρήσεων που παράγουν για τη βιομηχανία ένδυσης (όπου η ζήτηση νέων σχεδίων υφασμάτων μεταβάλλεται διαρκώς και όπου υπάρχει αμελητέα δυνατότητα πρόβλεψης), η ευελιξία και η σκοπιμότητα μπορεί να έχουν προτεραιότητα έναντι του κόστους λειτουργίας. Αφετέρου, για τις υφαντουργικές επιχειρήσεις που συμμετέχουν στη μαζική παραγωγή υφασμάτων χαμηλής ποιότητας η ευελιξία μπορεί να τυγχάνει χαμηλής προτεραιότητας και το κόστος λειτουργίας να αποτελεί το σημαντικότερο κριτήριο επιλογής.(32) Υπό τις περιστάσεις αυτές είναι δύσκολο να εξεταστεί ο τρόπος με τον οποίο η τιμή ενός τύπου μηχανής μπορεί να έχει σημαντική περιοριστική επίπτωση στην τιμή άλλων τύπων μηχανών. Πράγματι τα μέρη δεν ισχυρίζονται ότι γνωρίζουν κάποια τέτοια περιοριστική επίπτωση ή ότι η τιμολογιακή πολιτική τους περιλαμβάνει οποιαδήποτε σχέση μεταξύ των τιμών των διαφόρων μηχανών στη δική τους σειρά προϊόντων. Σύμφωνα με ορισμένους παραγωγούς, οι αυξήσεις τιμής σε συγκεκριμένο τύπο μηχανής αποφασίζονται ανεξαρτήτως πιθανών αυξήσεων σε οποιοδήποτε άλλο τύπο μηχανής. Ούτε βεβαιώνουν οποιαδήποτε μεταβολή στη ζήτηση συγκεκριμένου τύπου μηχανής ως συνέπεια αύξησης της τιμής άλλου τύπου μηχανής.v) Δυνατότητα υποκατάστασης μεταξύ των μηχανών ύφανσης με ξιφοειδή κεφαλή και των άλλων τύπων μηχανών(33) Όπως αναφέρθηκε, οι τιμές ποικίλλουν σημαντικά μεταξύ των μηχανών ύφανσης με ξιφοειδή κεφαλή και των άλλων τύπων μηχανών. Για παράδειγμα, οι μηχανές ύφανσης με βλήματα είναι τουλάχιστον κατά 50 % ακριβότερες από το μέσο αργαλειό με ξιφοειδή κεφαλή.(34) Επιπλέον, οι αργαλειοί με εκτόξευση αέρα χρειάζονται ειδική υποδομή στην εγκατάσταση για να καταστούν λειτουργικοί. Εφόσον ένας αργαλειός με εκτόξευση αέρα δεν έχει ενσωματωμένο συμπιεστή, η εγκατάσταση χρειάζεται έναν ή περισσότερους κεντρικούς συμπιεστές και αγωγούς συμπιεσμένου αέρα υψηλής πίεσης για τη σύνδεση των μηχανών ύφανσης με τον συμπιεστή. Η Promatech ισχυρίζεται ότι το κόστος της συγκεκριμένης υποδομής αντιστοιχεί εν γένει στο 15 έως 25 % της συνολικής αξίας αγοράς της μηχανής, και εγκαταστάσεις λιγότερων από 12 μηχανών ύφανσης είναι εν γένει μη οικονομικές στη Δυτική Ευρώπη. Τα γεγονότα αυτά επιβεβαιώθηκαν σε γενικές γραμμές από την έρευνα αγοράς που πραγματοποίησε η Επιτροπή. Συνεπώς, για μικρά υφαντουργικά εργοστάσια, η μεταστροφή από μηχανές με ξιφοειδή κεφαλή σε μηχανές ύφανσης με εκτόξευση αέρα δεν αποτελεί κάποια επιλογή. Σύμφωνα με τα μέρη, το 43 % των πελατών τους έχουν λιγότερες από δέκα μηχανές.(35) Η έρευνα της Επιτροπής αποκάλυψε ότι υπάρχει περιορισμένη δυνατότητα υποκατάστασης μεταξύ των μηχανών με ξιφοειδή κεφαλή και άλλων τύπων μηχανών. Η Επιτροπή βρήκε λιγοστά αποδεικτικά στοιχεία που να υποδηλώνουν ότι πελάτες μηχανών με ξιφοειδή κεφαλή θα μεταστρέφονταν σε άλλο τύπο μηχανής εάν η τιμή των μηχανών αυτών αυξηθεί κατά 5 έως 10 % σε σχέση με τους άλλους τύπους. Αυτό οφείλεται στο γεγονός ότι:i) οι πελάτες είναι απρόθυμοι να αλλάξουν την εγκατεστημένη βάση τους,ii) οι πελάτες μηχανών με ξιφοειδή κεφαλή χρειάζονται ευελιξία και δεν είναι σε θέση για τεχνικούς λόγους να μεταστραφούν σε άλλες τεχνολογίες, όπως η εκτόξευση αέρα ή τα βλήματα, σε περίπτωση αύξησης της τιμής της ξιφοειδούς κεφαλής κατά 5 έως 10 %,iii) σημαντικός αριθμός πελατών μηχανών με ξιφοειδή κεφαλή στερούνται του κρίσιμου ελάχιστου μεγέθους για να μεταστραφούν, με οικονομικό τρόπο, σε αργαλειούς με εκτόξευση αέρα.(36) Ως προς τη διάκριση μεταξύ μηχανών ύφανσης με ξιφοειδή κεφαλή θετικής και αρνητικής ώσης, καίτοι υπάρχουν ενδείξεις ότι καμία από τις δύο τεχνολογίες δεν μπορεί εν γένει να υποκατασταθεί από την άλλη από την άποψη της ζήτησης, το ζήτημα μπορεί να παραμείνει ανοικτό για τους σκοπούς της παρούσας απόφασης, εφόσον δεν επηρεάζει την εκτίμηση του ανταγωνισμού εν προκειμένω.δ) Δυνατότητα υποκατάστασης από την πλευρά της προσφοράς(37) Η Promatech υποστήριξε ότι, από την πλευρά της προσφοράς, είναι δυνατή η μεταστροφή από την παραγωγή ενός τύπου μηχανής ύφανσης σε άλλον με μέτρια οικονομική επένδυση. Ωστόσο, η έρευνα αγοράς της Επιτροπής δεν επιβεβαίωσε κάτι τέτοιο.(38) Αντιθέτως, οι κατασκευαστές μηχανών ύφανσης με τους οποίους ήλθε σε επαφή η Επιτροπή ανέφεραν ότι η μεταστροφή της παραγωγής από τη μια τεχνολογία στην άλλη δεν συνεπάγεται υπολογίσιμη δαπάνη και σημαντικούς κινδύνους (τόσο εμπορικούς όσο και οικονομικούς). Η μεταστροφή τεχνολογιών απαιτεί σημαντικές αλλαγές στις μεθόδους παραγωγής, με σημαντικό κόστος (αρκετά εκατομμύρια ευρώ), εφόσον οι βασικές τεχνολογίες, τα μηχανήματα και η τεχνογνωσία είναι διαφορετικές. Ένας ανταγωνιστής επισήμανε ότι η ανάπτυξη μιας τεχνολογίας από έναν κατασκευαστή που δεν έχει παρουσία στο συγκεκριμένο τμήμα θα συνεπαγόταν τους ακόλουθους κινδύνους:i) η ευρεία έρευνα και ανάπτυξη που απαιτούνται δεν μπορούν να οδηγήσουν σε βιώσιμη εμπορική τεχνολογία,ii) η ύπαρξη διπλωμάτων ευρεσιτεχνίας που κατέχουν ανταγωνιστές συχνά αποτρέπει τους κατασκευαστές από την παραγωγή νέων τεχνολογιών ή απαιτεί από αυτούς να υιοθετήσουν εναλλακτικές δαπανηρές λύσεις καιiii) η όψιμη είσοδος σε μια νέα τεχνολογία απαιτεί την υπερκέραση εμποδίων όπως χαμηλά επίπεδα φήμης, έλλειψη εγκατεστημένης βάσης και σημαντική κεφαλαιουχική επένδυση έναντι του αποσβεσμένου κόστους ανάπτυξης των ήδη δραστηριοποιούμενων στην αγορά επιχειρήσεων.(39) Τέλος, σύμφωνα με τις εκτιμήσεις των διάφορων παραγωγών μηχανών ύφανσης, τυχόν μεταστροφή της παραγωγής μεταξύ διαφόρων τεχνολογιών απαιτεί δύο έως πέντε έτη.(40) Οι παράγοντες αυτοί φαίνεται να επιβεβαιώνονται από το γεγονός ότι η πλειονότητα των κατασκευαστών μηχανών ύφανσης χωρίς σαΐτα τείνουν προς τη συγκέντρωση της παραγωγής σε δύο έως τρεις τεχνολογίες κατ' ανώτατο όριο. Πράγματι, μόνον η Sulzer (μηχανές με ξιφοειδή κεφαλή αρνητικής ώσης, με βλήματα και πολυφασικές), η Promatech (μηχανές με ξιφοειδή κεφαλή αρνητικής και θετικής ώσης και εκτόξευση νερού) και η Tsudakoma (μηχανές με ξιφοειδή κεφαλή αρνητικής ώσης, εκτόξευση αέρα και εκτόξευση νερού) κατασκευάζουν τρεις διαφορετικούς τύπους μηχανών ύφανσης· η Picanol (μηχανές με ξιφοειδή κεφαλή αρνητικής ώσης και εκτόξευση αέρα), η Dornier (μηχανές με ξιφοειδή κεφαλή θετικής ώσης και εκτόξευση αέρα), η Panter (μηχανές με ξιφοειδή κεφαλή αρνητικής και θετικής ώσης) και η Toyota (μηχανές με εκτόξευση αέρα και εκτόξευση νερού) παράγουν δύο διαφορετικούς τύπους, ενώ οι μικρότεροι παραγωγοί παράγουν μόνον ένα τύπο (Van de Wiele, που παράγει μηχανές με ξιφοειδή κεφαλή αρνητικής ώσης, και Vuts and Trustfin, που παράγει μηχανές με εκτόξευση αέρα). Επιπλέον, και το σημαντικότερο, οι όψιμοι εισερχόμενοι στην αγορά οποιασδήποτε δεδομένης τεχνολογίας είναι εξαιρετικά σπάνιοι (βλέπε αιτιολογική σκέψη 86).3. ΣΥΜΠΕΡΑΣΜΑ(41) Βάσει των προαναφερομένων, πρέπει να συναχθεί το συμπέρασμα ότι οι μηχανές ύφανσης με ξιφοειδή κεφαλή αποτελούν ξεχωριστή αγορά προϊόντος από άλλους τύπους μηχανών ύφανσης χωρίς σαΐτα. Ως προς τη διάκριση μεταξύ μηχανών με ξιφοειδή κεφαλή θετικής και αρνητικής ώσης, για τους σκοπούς της παρούσας απόφασης, το ζήτημα του κατά πόσον ή όχι αποτελούν ξεχωριστές αγορές προϊόντος μπορεί να παραμείνει ανοικτό.(42) Η σχετική αγορά προϊόντος για την εκτίμηση της σχεδιαζόμενης συγκέντρωσης είναι συνεπώς η αγορά μηχανών ύφανσης με ξιφοειδή κεφαλή αρνητικής ώσης ή, ανάλογα με την περίπτωση, η αγορά όλων των μηχανών με ξιφοειδή κεφαλή (συμπεριλαμβανομένης και της θετικής και της αρνητικής ώσης).Β. ΟΡΙΣΜΟΣ ΤΗΣ ΓΕΩΓΡΑΦΙΚΗΣ ΑΓΟΡΑΣ1. ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ(43) Τα μέρη της πράξης υποστηρίζουν ότι οι αγορές μηχανών ύφανσης χωρίς σαΐτα είναι παγκόσμιου επιπέδου, με βάση την ύπαρξη χαμηλού κόστους μεταφοράς, σημαντικών εμπορικών ροών μεταξύ της ΕΕ και τρίτων χωρών και ομοιοτήτων ως προς τις τιμές και τα τεχνικά χαρακτηριστικά.(44) Ειδικότερα, η Promatech υποστηρίζει ότι το κόστος μεταφοράς δεν αντιπροσωπεύει σημαντικός μέρος της τελικής τιμής, εκτιμώντας ότι το μέσο κόστος μεταφοράς αντιστοιχεί γύρω στο 2,1 % της τιμής που καταβάλλεται για κάθε μηχανή ύφανσης. Περαιτέρω, η Promatech ισχυρίζεται ότι όλοι οι κατασκευαστές μηχανών ύφανσης παράγουν μηχανές στην χώρα καταγωγής τους και εξάγουν το προϊόν σε ολόκληρο τον κόσμο, και δεν υπάρχουν εμπόδια στις συναλλαγές. Επιπλέον, η Promatech επισημαίνει την ύπαρξη εισαγωγικών και εξαγωγικών ροών προς και από την Ευρωπαϊκή Ένωση. Εν προκειμένω, η Promatech αναφέρει ότι υπάρχουν δύο ιάπωνες παραγωγοί που δραστηριοποιούνται ήδη στην Ευρώπη (Toyota και Τsudakoma) και προβλέπει ότι Κινέζοι παραγωγοί, αν και δεν έχουν ακόμα παρουσία στην Ευρώπη, θα εισέλθουν στην ευρωπαϊκή αγορά τα προσεχή έτη. Τέλος, η Promatech ισχυρίζεται ότι οι όροι του ανταγωνισμού είναι ομοιογενείς σε παγκόσμιο επίπεδο και ότι δεν υπάρχουν τεχνικές διαφορές μεταξύ των προϊόντων που κατασκευάζονται σε ολόκληρο τον κόσμο.(45) Η έρευνα αγοράς που πραγματοποίησε η Επιτροπή επιβεβαίωσε ότι το πεδίο των αγορών μηχανών ύφανσης είναι ευρύτερο από το εθνικό. Όσον αφορά τον ακριβή γεωγραφικό ορισμό, όμως, η έρευνα αγοράς αποκάλυψε ότι, αντίθετα προς τους ισχυρισμούς των μερών, οι σχετικές αγορές για τους σκοπούς της εκτίμησης της σχεδιαζόμενης συγκέντρωσης είναι πιο περιορισμένες από τις παγκόσμιες.2. Η ΑΓΟΡΑ ΜΗΧΑΝΩΝ ΥΦΑΝΣΗΣ ΜΕ ΞΙΦΟΕΙΔΗ ΚΕΦΑΛΗα) Οι υφιστάμενες εμπορικές ροές(46) Οι εμπορικές ροές στον τομέα των μηχανών ύφανσης με ξιφοειδή κεφαλή είναι πολύ σημαντικές στο εσωτερικό των χωρών του ΕΟΧ και μεταξύ της Ελβετίας και των κρατών μελών του ΕΟΧ.(47) Οι περισσότερες από αυτές τις χώρες (Ισπανία, Ηνωμένο Βασίλειο, Γαλλία, Πορτογαλία, Αυστρία, Κάτω Χώρες, Δανία, Ελλάδα και Σουηδία) δεν έχουν σημαντική εθνική παραγωγή μηχανών ύφανσης με ξιφοειδή κεφαλή και καλύπτουν όλες τις προμήθειές τους σε μηχανές με ξιφοειδή κεφαλή από άλλες χώρες εντός της συγκεκριμένης ζώνης(11). Όσον αφορά τις δυτικοευρωπαϊκές χώρες με βιομηχανία παραγωγής μηχανών ύφανσης με ξιφοειδή κεφαλή (Ιταλία, Βέλγιο, Γερμανία και Ελβετία) καίτοι το παρόν πρότυπο αγορών δείχνει σημαντικό επίπεδο εθνικής παραγωγής, υψηλό ποσοστό αγορών προέρχεται από άλλες χώρες εντός της συγκεκριμένης ζώνης (κατά προσέγγιση 19 έως 75 % το 2001).(48) Σε αντίθεση με τις σημαντικές εμπορικές ροές στη Δυτική Ευρώπη, δεν υπήρχαν εκ παραδόσεως εισαγωγές μηχανών ύφανσης με ξιφοειδή κεφαλή στη συγκεκριμένη αγορά από χώρες εκτός αυτής της ζώνης. Πράγματι, η δυτικοευρωπαϊκή αγορά μηχανών ύφανσης με ξιφοειδή κεφαλή εφοδιάζεται αποκλειστικά από δυτικοευρωπαίους κατασκευαστές.(49) Δεν υπάρχει μόνο σημερινή (και ιστορική) απουσία εισαγωγών στη Δυτική Ευρώπη, υπάρχει επίσης έλλειψη εναλλακτικών πηγών εφοδιασμού (όσον αφορά τη γεωγραφική περιοχή των προμηθευτών) σε μηχανές ύφανσης με ξιφοειδή κεφαλή για δυτικοευρωπαίους πελάτες, όπως εξηγείται στο τμήμα β).β) Έλλειψη πραγματικών εναλλακτικών πηγών εφοδιασμού που βρίσκονται σε άλλες γεωγραφικές περιοχές(50) Σε παγκόσμιο επίπεδο, οι σημαντικότερες βιομηχανίες κατασκευής μηχανών με ξιφοειδή κεφαλή, εκτός των δυτικοευρωπαίων παραγωγών, βρίσκονται στην Ιαπωνία και την Κίνα. Όμως, ούτε οι Ιάπωνες ούτε οι κινέζοι παραγωγοί μηχανών με ξιφοειδή κεφαλή φαίνεται να αποτελούν βιώσιμες εναλλακτικές πηγές εφοδιασμού σε μηχανές με ξιφοειδή κεφαλή για δυτικοευρωπαίους πελάτες βραχυπρόθεσμα και μεσοπρόθεσμα.(51) Οι ιάπωνες παραγωγοί εστιάζονται σχεδόν αποκλειστικά σε τεχνολογίες εκτόξευσης αέρα και εκτόξευσης νερού, που ταιριάζουν ιδιαίτερα με τα χαρακτηριστικά της κλωστοϋφαντουργίας στην Άπω Ανατολή (χαμηλό εργατικό κόστος και κόστος ενέργειας, χρήση συνθετικών υφασμάτων), που εξαπλώνεται με ταχείς ρυθμούς. Από τους δύο βασικούς ιάπωνες κατασκευαστές, η Toyota δεν κατασκευάζει καθόλου μηχανές με ξιφοειδή κεφαλή, ενώ η Tsudakoma παράγει μόνο πολύ μικρό αριθμό μηχανών με ξιφοειδή κεφαλή αρνητικής ώσης. Επιπλέον, η περιορισμένη παραγωγή μηχανών με ξιφοειδή κεφαλή αρνητικής ώσης της Tsudakoma είναι ιδιαίτερα προσαρμοσμένη στις απαιτήσεις της ιαπωνικής παραδοσιακής κλωστοϋφαντουργίας και πωλείται αποκλειστικά στην Ιαπωνία. Τίποτα στην έρευνα αγοράς δεν υποδηλώνει ότι οι ιάπωνες κατασκευαστές μηχανών ύφανσης έχουν την πρόθεση να αρχίσουν ή να αναπτύξουν παραγωγή μηχανές ύφανσης με ξιφοειδή κεφαλή σύμφωνα με τα πρότυπα της δυτικοευρωπαϊκής κλωστοϋφαντουργίας. Οι ιάπωνες παραγωγοί φαίνεται να έχουν περισσότερα κίνητρα για συνεχή εξάπλωση στις αναπτυσσόμενες αγορές της Άπω Ανατολής παρά για μεταστροφή σε ή ανάπτυξη εναλλακτικών τεχνολογιών ύφανσης περισσότερο προσαρμοσμένων στη δυτικοευρωπαϊκή αγορά.(52) Όσον αφορά την Κίνα, την άλλη σημαντική (μη ευρωπαϊκή) μεταποιητική βιομηχανία σε παγκόσμιο επίπεδο, η έρευνα αγοράς αποκάλυψε ότι κινέζοι κατασκευαστές εστιάζονται σε παραδοσιακές μηχανές με ξιφοειδή κεφαλή χαμηλής ποιότητας που απαιτούν υψηλά επίπεδα επάνδρωσης και συνεπώς δεν είναι κατάλληλες για περιοχές με υψηλό εργατικό κόστος, όπως η Δυτική Ευρώπη (όπου η βιομηχανία απαιτεί πολιτικές έντασης κεφαλαίου παρά έντασης εργασίας). Η κινεζική παραγωγή μηχανών με ξιφοειδή κεφαλή αρνητικής ώσης πωλείται σχεδόν αποκλειστικά στην μεγάλη τοπική αγορά τους, όπου ανταγωνίζονται με την υπερσύγχρονη παραγωγή των ευρωπαίων και ιαπώνων κατασκευαστών.(53) Πράγματι υπάρχουν σημαντικές τεχνολογικές διαφορές μεταξύ των κινεζικών μηχανών με ξιφοειδή κεφαλή αρνητικής ώσης και αυτών που παράγονται και εμπορεύονται στην Ευρώπη. Σύμφωνα με ευρωπαίο παραγωγό μηχανών ύφανσης, οι μηχανές με ξιφοειδή κεφαλή που κατασκευάζονται στην Κίνα βρίσκονται 20 έως 25 χρόνια πίσω από τις ευρωπαϊκές σε τεχνολογικό επίπεδο. Η έρευνα αγοράς επιβεβαίωσε ότι Κινέζοι κατασκευαστές δεν φαίνεται να έχουν σημειώσει επαρκή πρόοδο στην ανάπτυξη τεχνολογίας ύφανσης με ξιφοειδή κεφαλή ώστε να είναι σε θέση να πραγματοποιούν σημαντικές πωλήσεις εκτός της Άπω Ανατολής τα προσεχή έτη. Επιπλέον, για να ξεκινήσουν οι κινέζοι παραγωγοί τις εξαγωγές τους στην Ευρώπη, θα πρέπει όχι μόνο να υπερκεράσουν την τεχνολογική υποανάπτυξή τους (ενίσχυση της σχετικής τεχνογνωσίας, απόκτηση των απαραίτητων διπλωμάτων ευρεσιτεχνίας, ανάπτυξη τεχνολογίας αιχμής για τις μηχανές ύφανσης) και τους σχετικούς με τη φήμη φραγμούς (εδραίωση εμπορικού σήματος/φήμης), αλλά και να δημιουργήσουν δίκτυα εμπορίας, εξυπηρέτησης και διανομής στην Ευρώπη.(54) Επιπλέον, είναι αμφίβολο κατά πόσον οι κινέζοι παραγωγοί έχουν τα οικονομικά κίνητρα για να προσπαθήσουν να εισέλθουν στην ευρωπαϊκή αγορά μηχανών ύφανσης με ξιφοειδή κεφαλή. Σύμφωνα με τα στοιχεία που προσκόμισε η Promatech, με βάση τις στατιστικές της ITMF (διεθνής ομοσπονδία κλωστοϋφαντουργικών βιομηχανιών), καίτοι οι πωλήσεις μηχανών με ξιφοειδή κεφαλή αρνητικής ώσης και μηχανών με βλήματα αυξήθηκαν την τελευταία πενταετία στην Ασία και την Ωκεανία (+ 7 % την περίοδο 1996-2000), οι πωλήσεις στη Δυτική Ευρώπη μειώθηκαν στη διάρκεια της ίδιας περιόδου (- 11 %). Δεδομένης της αναμενόμενης ανάπτυξης της κινεζικής κλωστοϋφαντουργίας τα προσεχή έτη και της στασιμότητας της ευρωπαϊκής αγοράς, το οικονομικό ενδιαφέρον των κινέζων παραγωγών είναι πιθανότερο να έγκειται στην εδραίωση των πωλήσεων τους στην τοπική αγορά παρά στην επέκταση στη Δυτική Ευρώπη.Πίνακας 3 Εξέλιξη των παραδόσεων μηχανών ύφανσης με ξιφοειδή κεφαλή και μηχανών ύφανσης με βλήματα (μονάδες)>ΘΕΣΗ ΠΙΝΑΚΑ>Πηγή:στοιχεία που προσκόμισαν τα μέρη.γ) Πρόσβαση σε δίκτυα διανομής και εγγύτητα αξιόπιστων μεταγοραστικών υπηρεσιών και διαθεσιμότητα ανταλλακτικών(55) Η έρευνα αγοράς αποκάλυψε το πόσο σημαντικό είναι για κάθε κατασκευαστή που επιθυμεί να εισέλθει στη δυτικοευρωπαϊκή αγορά να έχει πρόσβαση σε:i) δίκτυα διανομής/αντιπροσώπους πωλήσεων,ii) μεταγοραστικές υπηρεσίες, συμπεριλαμβανομένης της παροχής ανταλλακτικών και εξαρτημάτων.(56) Οι ευρωπαίοι παραγωγοί πραγματοποιούν τις περισσότερες πωλήσεις τους μηχανών ύφανσης μέσω ανεξάρτητων αντιπροσώπων πωλήσεων, που συνήθως δεσμεύονται με αποκλειστικές (όσον αφορά τις μηχανές ύφανσης) συμφωνίες διανομής με τους κατασκευαστές. Η Promatech επισημαίνει ότι αυτοί οι ανεξάρτητοι αντιπρόσωποι είναι συνήθως αντιπρόσωποι "πολλών προϊόντων", εφόσον διανέμουν κι άλλους τύπους κλωστοϋφαντουργικών μηχανημάτων εκτός από υφαντουργικές μηχανές (όπως πλέκτριες ή μηχανές πλεξίματος) και οι παραγωγοί μηχανών ύφανσης συνήθως αλλάζουν τους αντιπροσώπους πωλήσεων. Ως εκ τούτου, σύμφωνα με την Promatech, ένας νεοεισερχόμενος μπορεί εύκολα να διανέμει τις μηχανές ύφανσης που παράγει μέσω των υφιστάμενων δικτύων ανεξάρτητων αντιπροσώπων.(57) Άλλοι παραγωγοί, όμως, υποστηρίζουν ότι κατασκευαστές και αντιπρόσωποι μάλλον τείνουν να διατηρούν τις εμπορικές σχέσεις τους σε διαχρονική βάση και ότι, ειδικότερα, εφόσον η εγκατεστημένη βάση μηχανών ενός κατασκευαστή αποτελεί βασικό στοιχείο των επιχειρηματικών προοπτικών ενός αντιπροσώπου πωλήσεων είναι απίθανο ένας αντιπρόσωπος πωλήσεων να διακόψει σύμβαση με εγκατεστημένο παραγωγό υπέρ ενός νεοεισερχόμενου στην αγορά. Όσον αφορά την πιθανότητα για νεοεισερχόμενους να έλθουν σε επαφή με αντιπροσώπους "πολλών προϊόντων" που δεν συνδέονται ήδη με παραγωγούς μηχανών ύφανσης, ας σημειωθεί ότι, εφόσον οι περισσότερες πωλήσεις μηχανών ύφανσης στη δυτικοευρωπαϊκή αγορά προέρχονται από υφαντουργικές επιχειρήσεις που αντικαθιστούν ή επεκτείνουν τις εγκατεστημένες μηχανές τους, οι αντιπρόσωποι αυτοί θα βρίσκονται σε μειονεκτική θέση συγκριτικά προς ήδη δραστηριοποιούμενους στην αγορά διανομείς.(58) Οποιοσδήποτε νεοεισερχόμενος στη δυτικοευρωπαϊκή αγορά πρέπει να έχει επίσης πρόσβαση σε ένα δίκτυο κέντρων εξυπηρέτησης, προκειμένου να παρέχει στους πελάτες έγκαιρη και αποτελεσματική τεχνική στήριξη. Αυτές οι δραστηριότητες εξυπηρέτησης περιλαμβάνουν την παροχή ανταλλακτικών, και πιθανόν και εξαρτημάτων, για τις πωλούμενες μηχανές ύφανσης. Όπως επισήμανε η Promatech, στην Ευρώπη τα ανταλλακτικά δεν διατίθενται συνήθως μαζί με τις μηχανές, σε αντίθεση με άλλες γεωγραφικές περιοχές όπου είναι κοινή πρακτική να περιλαμβάνονται στην αγορά αργαλειών ορισμένα ανταλλακτικά (εν γένει για τα δύο πρώτα έτη λειτουργίας της μηχανής).(59) Η προμήθεια ενός αντιπροσώπου πωλήσεων προέρχεται σε μεγάλο βαθμό από πωλήσεις ανταλλακτικών. Ο όγκος των ανταλλακτικών που ζητούν οι πελάτες εξαρτάται άμεσα από το μέγεθος της εγκατεστημένης βάσης μηχανών συγκεκριμένου παραγωγού στην επικράτεια του αντιπροσώπου. Σύμφωνα με ανταγωνιστή των μερών, όσο ισχυρότερη είναι η εγκατεστημένη βάση ενός κατασκευαστή τόσο υψηλότερη είναι η προμήθεια του αντιπροσώπου πωλήσεων που αντιπροσωπεύει τον εν λόγω κατασκευαστή. Συνεπώς θα είναι δύσκολο για ένα νεοεισερχόμενο να πείσει αντιπροσώπους πωλήσεων να διακόψουν την εμπορική σχέση τους με έναν παραγωγό και να αρχίσουν να διανέμουν τα προϊόντα ενός νεοεισερχόμενου στην αγορά.(60) Σύμφωνα με συμμετέχοντα στην αγορά με τον οποίο ήλθε σε επαφή η Επιτροπή, δεδομένων των ανωτέρω απαιτήσεων, ένας κατασκευαστής μηχανών ύφανσης εγκατεστημένος σε άλλο μέρος του πλανήτη χρειάζεται κατά μέσον όρο τρία έως πέντε έτη για να εισέλθει στην ευρωπαϊκή αγορά. Η πλειονότητα των παραγωγών μηχανών ύφανσης επιβεβαίωσαν τη σημασία τόσο των αντιπροσώπων πωλήσεων όσο και των κέντρων εξυπηρέτησης για τις πωλήσεις στη δυτικοευρωπαϊκή ζώνη.δ) Απόψεις των πελατών(61) Η έρευνα της Επιτροπής επιβεβαίωσε ότι πελάτες στη Δυτική Ευρώπη δεν θεωρούν τις εισαγωγές μηχανών ύφανσης με ξιφοειδή κεφαλή από άλλες περιοχές ως βιώσιμη εναλλακτική πηγή εφοδιασμού.(62) Μεταξύ των λόγων που παράθεσαν οι πελάτες ήταν ο υψηλός βαθμός εξάρτησής τους από την τεχνική απόδοση της μηχανής για τη δική τους παραγωγή. Η αξιοπιστία των μηχανών, και ιδίως η εγγύτητα αξιόπιστης μεταγοραστικής εξυπηρέτησης και η διαθεσιμότητα ανταλλακτικών και εξαρτημάτων είναι συνεπώς ύψιστης σημασίας. Η έρευνα αγοράς επιβεβαίωσε επίσης ότι η φήμη ενός κατασκευαστή σε καθορισμένη περιοχή αποτελεί άλλο σημαντικό παράγοντα που λαμβάνουν υπόψη οι πελάτες όταν αποφασίζουν να αγοράσουν μηχανές ύφανσης με ξιφοειδή κεφαλή αρνητικής ώσης.ε) Ειδικά χαρακτηριστικά της ζήτησης(63) Υπάρχουν επίσης διαφορές μεταξύ της Δυτικής Ευρώπης και άλλων γεωγραφικών περιοχών όσον αφορά την ανανέωση εγκατεστημένης βάσης μηχανών ενός πελάτη. Σύμφωνα με την Promatech, καίτοι οι ευρωπαίοι (και οι βορειοαμερικανοί) πελάτες αλλάζουν τις μηχανές ύφανσης ανά πενταετία, οι πελάτες που εδρεύουν στην Αφρική, την Ασία και τη Νότια Αμερική αντικαθιστούν συνήθως τις μηχανές τους ανά δεκαετία κατά μέσον όρο. Η διαφορά αυτή οφείλεται κυρίως στο γεγονός ότι οι ευρωπαίοι πελάτες που αντικαθιστούν τις μηχανές τους καθοδηγούνται συνήθως από την τεχνολογική εξέλιξη (εκσυγχρονισμός και ανάπτυξη των μηχανών ύφανσης) με στόχο την παραγωγή καλύτερου προϊόντος με υψηλότερη οικονομική αξία. Οι περισσότερες από τις μηχανές ύφανσης που αντικαταστάθηκαν στη Δυτική Ευρώπη και τη Βόρειο Αμερική πωλούνται ως μεταχειρισμένες μηχανές στην Αφρική, Ασία και Νότια Αμερική.(64) Εν γένει, όπως έχουν εισηγηθεί τα μέρη και έχει επιβεβαιώσει η έρευνα αγοράς, η αντικατάσταση μηχανών ύφανσης στην Ευρώπη και τη Βόρεια Αμερική υποκινείται κυρίως από την ανάγκη των πελατών να βελτιώσουν την απόδοση (υψηλότερη ταχύτητα και αποδοτικότητα) και να μειώσουν το κόστος συντήρησης, συγκεκριμένα το κόστος των ανταλλακτικών και της μεταγοραστικής εξυπηρέτησης. Αποτέλεσμα αυτού, πολλές ευρωπαϊκές υφαντουργικές επιχειρήσεις αντικαθιστούν μια μηχανή πριν τη λήξη του φυσικού (υλικού) κύκλου ζωής(12). Οι ασιάτες, αφρικανοί και νοτιοαμερικανοί πελάτες, αφετέρου, φαίνεται να στηρίζουν την απόφασή τους να αγοράσουν μια μηχανή ύφανσης κυρίως στην τιμή αγοράς της, καίτοι τα μέρη προβλέπουν ότι αυτή η τάση μπορεί να αλλάξει στο μέλλον, λόγω μιας αυξανόμενης κλίσης εκ μέρους αυτών των παραγωγών να λαμβάνουν υπόψη τεχνολογικές πτυχές στις πολιτικές αγοράς τους.(65) Τέλος, σημαντικός αριθμός πωλήσεων στη Δυτική Ευρώπη συνδέονται με πελάτες που επεκτείνουν τις υφιστάμενες εγκαταστάσεις ή αντικαθιστούν την τεχνολογία, παρά με νέα σχέδια (δημιουργία νέας βιομηχανικής εγκατάστασης ή επανεξοπλισμός υφιστάμενης βιομηχανικής εγκατάστασης). Τα νέα σχέδια είναι περισσότερα στις αναπτυσσόμενες αγορές, όπως η Άπω Ανατολή. Η παρουσία περισσότερων νεοεισερχόμενων στην τελευταία σημαίνει ότι σε αυτές τις αγορές δίνεται μικρότερη έμφαση, συγκριτικά προς τη Δυτική Ευρώπη, στην αφοσίωση σε συγκεκριμένη μάρκα και στη σημασία της εγκατεστημένης βάσης μηχανών ενός πελάτη για τις επακόλουθες αποφάσεις αγοράς.στ) Συμπέρασμα(66) Υπό το πρίσμα των προαναφερομένων, πρέπει να συναχθεί ότι η αγορά μηχανών ύφανσης με ξιφοειδή κεφαλή (ή, ανάλογα με την περίπτωση, η αγορά μηχανών με ξιφοειδή κεφαλή αρνητικής ώσης) είναι η Δυτική Ευρώπη, δηλαδή, η περιοχή που περιλαμβάνει το έδαφος των κρατών μελών του ΕΟΧ και την Ελβετία.(67) Σύμφωνα με αυτό τον ορισμό γεωγραφικής αγοράς, τα εδάφη των επτά κρατών μελών που υπέβαλαν από κοινού αίτηση (Ισπανία, Ιταλία, Ηνωμένο Βασίλειο, Γερμανία, Γαλλία, Πορτογαλία και Αυστρία) αποτελούν αναπόσπαστο μέρος μιας ενιαίας σχετικής αγοράς για τους σκοπούς της εφαρμογής του άρθρου 22 παράγραφος 5 του κανονισμού περί συγκεντρώσεων(13).Γ. ΣΥΜΒΙΒΑΣΙΜΟ ΜΕ ΤΗΝ ΚΟΙΝΗ ΑΓΟΡΑ(68) Σύμφωνα με το άρθρο 2 παράγραφος 3 του κανονισμού περί συγκεντρώσεων, συγκέντρωση που δημιουργεί ή ενισχύει δεσπόζουσα θέση, με αποτέλεσμα να παρακωλύεται σε σημαντικό βαθμό ο ουσιαστικός ανταγωνισμός στην κοινή αγορά ή σε σημαντικό τμήμα της, πρέπει να κηρύσσεται ασυμβίβαστη με την κοινή αγορά.(69) Το Δικαστήριο(14) έχει ορίσει την έννοια της κυριαρχίας στην αγορά ως θέση οικονομικής ισχύος την οποία απολαύει μια επιχείρηση και που της επιτρέπει να παρεμποδίζει τη διατήρηση του ουσιαστικού ανταγωνισμού στη σχετική αγορά παρέχοντάς της την ισχύ να συμπεριφέρεται σε αξιόλογο βαθμό ανεξαρτήτως των ανταγωνιστών της, των πελατών της και, τελικώς, των καταναλωτών. Μια τέτοια θέση δεν αποκλείει την ύπαρξη κάποιου ανταγωνισμού αλλά επιτρέπει στην επιχείρηση που επωφελείται από αυτή, εάν όχι να καθορίζει τουλάχιστον να έχει αξιόλογη επίδραση στους όρους υπό τους οποίους θα αναπτυχθεί ο ανταγωνισμός, και σε κάθε περίπτωση να ενεργεί σε μεγάλο βαθμό παραβλέποντας τον εφόσον μια τέτοια συμπεριφορά δεν λειτουργεί εις βάρος της.(70) Η ύπαρξη δεσπόζουσας θέσης μπορεί να προκύψει από ορισμένους παράγοντες που, θεωρούμενοι μεμονωμένα, δεν είναι κατ' ανάγκη καθοριστικοί· μεταξύ αυτών των παραγόντων ένας ιδιαίτερα σημαντικός είναι η ύπαρξη πολύ μεγάλων μεριδίων αγοράς. Επιπλέον, η σχέση μεταξύ των μεριδίων αγοράς των επιχειρήσεων που συμμετέχουν στη συγκέντρωση και των ανταγωνιστών τους, ειδικότερα αυτών του αμέσως μεγαλύτερου, αποτελεί σημαντική απόδειξη της ύπαρξης δεσπόζουσας θέσης(15).(71) Οι παράγοντες που λαμβάνονται υπόψη προκειμένου να εκτιμηθεί κατά πόσον ή όχι η συγκέντρωση θα δημιουργήσει ή θα ενισχύσει δεσπόζουσα θέση στη δυτικοευρωπαϊκή αγορά όλων των μηχανών ύφανσης με ξιφοειδή κεφαλή ή, ανάλογα με την περίπτωση, στη δυτικοευρωπαϊκή αγορά μηχανών ύφανσης με ξιφοειδή κεφαλή αρνητικής ώσης, ως αποτέλεσμα της οποίας θα παρακωλυόταν σημαντικά ο ουσιαστικός ανταγωνισμός στην κοινή αγορά ή σε σημαντικό μέρος αυτής, καθορίζονται στις αιτιολογικές σκέψεις 72 έως 104.1. ΟΡΙΖΟΝΤΙΕΣ ΕΠΙΠΤΩΣΕΙΣΑ. Μηχανές με ξιφοειδή κεφαλήα) Mερίδια αγοράς(72) Ο ακόλουθος πίνακας δείχνει τα μερίδια των μερών και εκάστου των βασικών ανταγωνιστών τους σε μηχανές με ξιφοειδή κεφαλή:Πίνακας 4 Mερίδια αγοράς σε όλες τις μηχανές ύφανσης με ξιφοειδή κεφαλή>ΘΕΣΗ ΠΙΝΑΚΑ>Πηγή:στοιχεία που προσκόμισαν τα μέρη και οι ανταγωνιστές τους.β) Αλλαγή στη δομή της αγοράς(73) Βάσει μιας αγοράς μηχανών με ξιφοειδή κεφαλή στη Δυτική Ευρώπη, το συνδυασμένο μερίδιο των μερών θα είναι [65-75 %]* (Ρromatech [40-50 %]*, Sulzer [15-25 %]*). Οι αμέσως μεγαλύτεροι ανταγωνιστές στη συγκεκριμένη αγορά θα είναι η Dornier με [10-15 %]*, η Picanol με [5-10 %]*, η Van de Wiele με [1-5 %]* και η Panter με [&lt; 5 %]*. Επιπροσθέτως, η σχεδιαζόμενη συγκέντρωση θα μειώσει σημαντικά το άνοιγμα μεριδίων αγοράς μεταξύ του μεγαλύτερου ανταγωνιστή που θα είναι η συγχωνευθείσα οντότητα με [65-75 %]* και του πλησιέστερου ανταγωνιστή της που θα είναι η Dornier. Πριν τη συγκέντρωση το άνοιγμα μεταξύ του μεγαλύτερου ανταγωνιστή, της Promatech, και του δεύτερου κατά σειρά μεγαλύτερου, της Sulzer, ήταν της τάξης 2:1 με τη Dornier ως την τρίτη κατά σειρά μεγαλύτερη δραστηριοποιούμενη στην αγορά επιχείρηση να έχει μερίδιο αγοράς περίπου 2,5 φορές μικρότερο από εκείνο της Promatech που κατέχει ηγετική θέση στην αγορά. Μετά τη συγκέντρωση, το άνοιγμα μεταξύ του πρώτου και του δεύτερου κατά σειρά μεγαλύτερου ανταγωνιστή θα διευρυνθεί τοιουτοτρόπως με συντελεστή γύρω στο 5 και το άνοιγμα μεταξύ της μεγαλύτερης οντότητας και εκείνου του τρίτου κατά σειρά μεγαλύτερου ανταγωνιστή, της Picanol, θα διευρυνθεί με συντελεστή γύρω στο 10.(74) Τα προβλήματα αυτά επιδεινώνονται από στοιχεία που υποδηλώνουν ότι κανένας από τους βασικούς ανταγωνιστές, Picanol, Dornier, Van de Wiele και Panter, δεν έδειξαν κάποια τάση προς αύξηση του μεριδίου αγοράς τους την τελευταία τριετία. Το μερίδιο αυτών των ανταγωνιστών παρέμεινε στην πραγματικότητα αρκετά σταθερό τη συγκεκριμένη χρονική περίοδο.γ) Τα μέρη της σχεδιαζόμενης συγκέντρωσης είναι στενοί ανταγωνιστές μεταξύ τους(75) Επιπλέον αυτής της σημαντικής αλλαγής στη δομή της αγοράς, η έρευνα της Επιτροπής υποστηρίζει τη διαπίστωση ότι, πριν από τη σχεδιαζόμενη συγκέντρωση, η Promatech και η Sulzer ήσαν στενοί ανταγωνιστές μεταξύ τους στη Δυτική Ευρώπη. Η έρευνα έδειξε ότι, το πιθανότερο, πελάτες ενός μέρους είναι πιθανότερο να χρησιμοποιούν το άλλο ως εναλλακτική πηγή εφοδιασμού. Ως αποτέλεσμα της σχεδιαζόμενης συγκέντρωσης, ο ανταγωνισμός αυτός θα χαθεί και, όπως αναφέρεται, το πλεονέκτημα που θα έχει η συγχωνευθείσα οντότητα έναντι των υπολοίπων ανταγωνιστών θα μειωθεί σημαντικά.δ) Υψηλοί φραγμοί εισόδου(76) Επιπλέον, τα αποτελέσματα της έρευνας της Επιτροπής δείχνουν ότι νέα είσοδος στη δυτικοευρωπαϊκή αγορά μηχανών με ξιφοειδή κεφαλή είναι απίθανο να συμβεί σε σημαντικό βαθμό, ή με επαρκώς έγκαιρο τρόπο, ώστε να εμποδίσει την πιθανή άσκηση εκ μέρους της νέας οντότητας της ισχύος της στην αγορά. Στην πραγματικότητα, η είσοδος στη συγκεκριμένη αγορά φαίνεται σε μεγάλο βαθμό απίθανη.(77) Οι φραγμοί εισόδου στην αγορά μηχανών με ξιφοειδή κεφαλή είναι υψηλοί. Καταρχήν, η έρευνα της Επιτροπής επιβεβαίωσε ότι υπάρχει σημαντικό κόστος έρευνας και ανάπτυξης που συνεπάγεται η είσοδος στη συγκεκριμένη αγορά. Εν προκειμένω υπάρχουν επίσης σημαντικοί κίνδυνοι ως προς το ότι η προσπάθεια έρευνας και ανάπτυξης μπορεί να μην οδηγήσει κατ' ανάγκη σε βιώσιμη τεχνολογία. Η ύπαρξη διπλωμάτων ευρεσιτεχνίας που κατέχουν ανταγωνιστές τόσο για την τεχνολογία εκτόξευσης αέρα όσο και την τεχνολογία με ξιφοειδή κεφαλή αποθαρρύνει άλλες δραστηριοποιούμενες στην αγορά επιχειρήσεις από την προσπάθεια εφεύρεσης άλλων μεθόδων όταν γνωρίζουν ότι οι κατοχυρωμένες με διπλώματα ευρεσιτεχνίας λύσεις έχουν ήδη αποτελέσει αντικείμενο εξέτασης και δοκιμής στην αγορά. Φαίνεται επίσης ότι εκτός από την ανάπτυξη της βασικής τεχνολογίας, είναι αναγκαίο να αναπτυχθεί σημαντική τεχνογνωσία για τη λειτουργία της τεχνολογίας.(78) Δεύτερον, η φήμη για αξιοπιστία και απόδοση φαίνεται να αποτελεί βασικό στοιχείο για την εδραίωση της παρουσίας στη συγκεκριμένη αγορά. Συνεπώς είναι αναγκαίο για ένα νέο παραγωγό να εδραιώσει τη φήμη του ή/και να αποδείξει προηγούμενη εμπειρία στον κλάδο.(79) Τρίτον, συνδεδεμένη με τη φήμη είναι η έννοια μιας εγκατεστημένης βάσης. Η έρευνα αγοράς που πραγματοποίησε η Επιτροπή αποκάλυψε ότι οι υφαντουργικές επιχειρήσεις προτιμούν τη συνοχή όσον αφορά την κατασκευή μηχανών εντός ενός εργοστασίου και ότι για τις περισσότερες υφαντουργικές επιχειρήσεις δεν θα ήταν ούτε εφικτό ούτε αποτελεσματικό ως προς το κόστος να εξετάσουν την εγκατάσταση περισσότερων από δύο μαρκών μηχανών.(80) Τέταρτον, η έρευνα της Επιτροπής υπογράμμισε την ανάγκη εδραίωσης μιας ικανότητας μεταγοραστικής εξυπηρέτησης προκειμένου να καταστεί πραγματικά ανταγωνιστική. Στη διάρκεια της έρευνας σημαντικό ποσοστό των αγοραστών μηχανών με ξιφοειδή κεφαλή εξέφρασαν την άποψη ότι ένας παραγωγός, για να θεωρηθεί αξιόπιστος ανταγωνιστής στη συγκεκριμένη αγορά, πρέπει να έχει εδραιωμένη και αξιόπιστη μεταγοραστική εξυπηρέτηση.(81) Πέμπτον, οι έρευνες της Επιτροπής επιβεβαίωσαν ότι οι περισσότεροι παραγωγοί πραγματοποιούν τις περισσότερες πωλήσεις τους στην Ευρώπη μέσω ανεξάρτητων αντιπροσώπων πωλήσεων. Τυπικά η σύμβαση με αντιπρόσωπο προβλέπει ότι ο αντιπρόσωπος μπορεί να μην πωλεί μηχανές ύφανσης ανταγωνιστών. Όμως, ο αντιπρόσωπος θα πωλεί εν γένει ένα φάσμα προϊόντων εκτός μηχανών ύφανσης όπως κλώστριες και μηχανές πλεξίματος. Καίτοι εν γένει είναι πιθανόν τέτοιες συμβάσεις αντιπροσωπείας να διακοπούν, συνολικά τόσο ο κατασκευαστής όσο και ο αντιπρόσωπος τείνουν να μην το πράττουν καθώς είναι προς το συμφέρον αμφοτέρων των μερών να διατηρούν τη σχέση προκειμένου να μεγιστοποιηθεί το επίπεδο κατανόησης της τεχνολογίας του προϊόντος και των αναγκών του πελάτη. Επιπλέον, καθώς μεγάλο μέρος της προμήθειας ενός αντιπροσώπου πωλήσεων προέρχεται από πωλήσεις ανταλλακτικών, φαίνεται να υπάρχουν ελάχιστα κίνητρα για εγκατεστημένους αντιπροσώπους με εδραιωμένες σχέσεις με κατασκευαστές να εγκαταλείψουν τους συγκεκριμένους κατασκευαστές για ένα νεοεισερχόμενο ελλείψει κάποιας μορφής αποζημίωσης για την απώλεια εσόδων και τον συνεπαγόμενο αυξημένο κίνδυνο.ε) Απουσία απειλής από τον δυνητικό ανταγωνισμό(82) Όσον αφορά παραγωγούς με εδραιωμένη παρουσία εκτός της Δυτικής Ευρώπης δεν θεωρείται ότι υπάρχει οποιαδήποτε αξιόπιστη πραγματική απειλή επαρκής για να εξουδετερώσει την ισχύ στην αγορά της συνδυασμένης οντότητας βραχυπρόθεσμα. Υπάρχουν δύο πιθανότητες μιας τέτοιας νέας εισόδου: η πρώτη προέρχεται από κινέζους παραγωγούς. Όμως οι παραγωγοί αυτοί δεν έχουν ακόμα παρουσία στην Ευρώπη. Προκειμένου να εδραιώσουν μια παρουσία στη Δυτική Ευρώπη θα πρέπει να βελτιώσουν την τεχνολογία τους που εκτιμάται σημαντικά λιγότερο προηγμένη από εκείνη των ευρωπαίων παραγωγών. Ακόμα και αν αυτή η τεχνολογία συνδυαζόταν με εκείνη των ευρωπαίων παραγωγών, θα έπρεπε να υπερκεράσουν εμπόδια όσον αφορά τη φήμη, με βάση αποδεδειγμένη προηγούμενη εμπειρία, και να έχουν αποκτήσει πρόσβαση σε υποδομή πωλήσεων και να έχουν εδραιώσει ένα μεταγοραστικό δίκτυο. Δεδομένου ότι η εγχώρια αγορά τους αναπτύσσεται και ότι η ευρωπαϊκή αγορά είναι σχετικά στατική και δεν αναμένεται να αναπτυχθεί στο άμεσο μέλλον, δεν φαίνεται πιθανό οι παραγωγοί αυτοί να μπορούν να ασκήσουν επαρκή ανταγωνιστική πίεση, ή την απειλή αυτής, για να αντισταθμίσουν την απώλεια ανταγωνισμού που προκύπτει από την εξαφάνιση του δεύτερου μεγαλύτερου κατά σειρά ανταγωνιστή στη Δυτική Ευρώπη.(83) Η δεύτερη πιθανή πηγή νέας εισόδου στην αγορά μηχανών με ξιφοειδή κεφαλή στη Δυτική Ευρώπη μπορεί να προέλθει από τους δύο ιάπωνες παραγωγούς που είναι ήδη παρόντες στην αγορά μηχανών με εκτόξευση αέρα και εκτόξευση νερού στην Ευρώπη. Όμως, σημαντική νέα είσοδος επαρκής για να ασκεί ανταγωνιστική πίεση στη συνδυασμένη οντότητα από αυτούς τους δύο ιάπωνες παραγωγούς θεωρείται επίσης απίθανη δεδομένου ότι θα υπήρχαν λιγοστά κίνητρα γι' αυτούς να δεσμεύσουν τους αναγκαίους πόρους σε μια στατική ευρωπαϊκή αγορά όταν αγορές εγγύτερες σε αυτούς γνωρίζουν ταχεία ανάπτυξη. Επιπλέον, η Toyota δεν παράγει μηχανές με ξιφοειδή κεφαλή και η Tsudakoma παράγει μικρή ποσότητα μηχανών με ξιφοειδή κεφαλή αρνητικής ώσης, που είναι σχεδιασμένες και προσαρμοσμένες αποκλειστικά για την εγχώρια αγορά της.στ) Δυσκολίες μεταστροφής(84) Η έρευνα αγοράς που πραγματοποίησε η Επιτροπή δείχνει επίσης ότι οι πελάτες διστάζουν να αλλάξουν μάρκα (βλέπε αιτιολογικές σκέψεις 78 και 79) καθώς αυτό συνεπάγεται σημαντικό κόστος όσον αφορά τα ανταλλακτικά και την κατάρτιση προσωπικού. Ο δισταγμός αυτός πιθανόν να είναι περισσότερο εμφανής στην περίπτωση άγνωστου νεοεισερχόμενου και αποτελεί συνεπώς ένα περαιτέρω εμπόδιο που θα πρέπει να υπερκεράσει ο νεοεισερχόμενος προκειμένου να εδραιώσει την παρουσία του στη Δυτική Ευρώπη.(85) Εάν η συγχωνευθείσα οντότητα προσπαθήσει να αυξήσει τις τιμές, είτε μέσω υψηλότερων τιμών καταλόγου είτε μέσω χαμηλότερων εκπτώσεων, οι πελάτες με δυσκολία θα μπορούσαν να ανατρέψουν αυτή την αύξηση τιμών καλύπτοντας τις ανάγκες τους από άλλους παραγωγούς. Οι πελάτες θα αντιμετώπιζαν σημαντικές τεχνικές και οικονομικές δυσκολίες εάν επιθυμούσαν να μεταστραφούν προς άλλους προμηθευτές. Αυτό επιβεβαιώνεται περαιτέρω από το γεγονός ότι το μεγαλύτερο μέρος των πελατών ανέφεραν ότι δεν επιθυμούν να αλλάξουν τους προμηθευτές τους καθώς αυτό μπορεί να συνεπάγεται σημαντικό κόστος όσον αφορά την κατάρτιση και την καταγραφή των ανταλλακτικών. Στο πλαίσιο αυτό, φαίνεται σε μεγάλο βαθμό απίθανο οι πελάτες να μπορούν να αλλάξουν προμηθευτές εάν η συγχωνευθείσα οντότητα αποπειραθεί να αυξήσει τις τιμές ή να μειώσει τις εκπτώσεις.ζ) Είσοδος νέων ανταγωνιστών(86) Οι πραγματικοί νεοεισερχόμενοι στη συγκεκριμένη αγορά είναι σπάνιοι. Οι περισσότεροι από τους υπάρχοντες μεγάλους ανταγωνιστές, όπως επίσης και τα ίδια τα μέρη, δραστηριοποιούνται στη συγκεκριμένη αγορά εφόσον οι τεχνολογίες κατέστησαν διαθέσιμες προς εικοσαετίας. Ένας νεοεισερχόμενος στην ΕΕ -η Panter- εγκαταστάθηκε ως νέος ανταγωνιστής στην Ιταλία στις αρχές της δεκαετίας του 1990. Παρά την προηγούμενη εμπειρία του ιδρυτή της στον τομέα των μηχανών με ξιφοειδή κεφαλή, το μερίδιο της Panter στη Δυτική Ευρώπη παραμένει αμελητέο.η) Περιορισμένη αγοραστική ισχύς των πελατών(87) Η πελατειακή βάση τόσο της Promatech όσο και της Sulzer είναι σε μεγάλο βαθμό διασπαρμένη με κατάλογο πελατών που αριθμεί άνω των [...]* και [...]* αντιστοίχως. Από τους πελάτες της Promatech [...]* % αγοράζουν λιγότερες από δέκα μηχανές ετησίως και μόνον [...]* αγοράζουν περισσότερες από 50 μηχανές. Από τους [...]* πελάτες της Sulzer γύρω στο [...]* % αγοράζουν λιγότερες από δέκα μονάδες ετησίως· επιπλέον [...]* % αγοράζουν μεταξύ 10 και 50 μονάδων και γύρω στο [...]* % αγοράζουν περισσότερες από 50 μονάδες ετησίως. Συνεπώς, η Επιτροπή θεωρεί ότι δεν θα υπάρχει επαρκής αγοραστική ισχύς στην αγορά ικανή να αντισταθμιστεί εκείνη της συνδυασμένης οντότητας.Β. Μηχανές με ξιφοειδή κεφαλή αρνητικής ώσης(88) Ο ακόλουθος πίνακας δείχνει τα μερίδια των μερών και εκάστου των βασικών ανταγωνιστών τους σε μηχανές με ξιφοειδή κεφαλή αρνητικής ώσης:Πίνακας 5 Μερίδια αγοράς σε μηχανές ύφανσης με ξιφοειδή κεφαλή αρνητικής ώσης (σε όγκο)>ΘΕΣΗ ΠΙΝΑΚΑ>Πηγή:στοιχεία που προσκόμισαν τα μέρη και οι ανταγωνιστές τους.(89) Βάσει αυτών των μεριδίων αγοράς για μηχανές με ξιφοειδή κεφαλή αρνητικής ώσης, υπάρχουν ισχυρές ενδείξεις ότι η πράξη μπορεί να προκαλέσει προβλήματα στον ανταγωνισμό σε σχέση με την αγορά μηχανών με ξιφοειδή κεφαλή αρνητικής ώσης στη Δυτική Ευρώπη. Το μερίδιο αγοράς της Promatech [50-60 %]* θα προστεθεί στο μερίδιο της Sulzer [25-35 %]* αποφέροντας μερίδιο αγοράς [80-90 %]*. Οι εγγύτεροι ανταγωνιστές της συγχωνευθείσας οντότητας θα έχουν σημαντικά μικρότερα μερίδια αγοράς της δυτικοευρωπαϊκής αγοράς μηχανών με ξιφοειδή κεφαλή αρνητικής ώσης: Picanol [5-15 %]*, Panter [0-5 %]*, Van de Wiele [0-5 %]*. Εκτός από αυτό το υψηλό μερίδιο αγοράς η σχεδιαζόμενη συγκέντρωση θα διευρύνει σημαντικά το άνοιγμα του μεριδίου αγοράς μεταξύ του μεγαλύτερου ανταγωνιστή που θα είναι η συγχωνευθείσα οντότητα με [80-90 %]* και του εγγύτερου ανταγωνιστή της που θα είναι η Picanol με [5-15 %]*. Πριν από τη συγκέντρωση, το άνοιγμα μεταξύ του μεγαλύτερου ανταγωνιστή, της Promatech, και του δεύτερου κατά σειρά μεγαλύτερου, της Sulzer, ήταν της τάξης του 2:1 με την Picanol ως την τρίτη κατά σειρά μεγαλύτερη δραστηριοποιούμενη στην αγορά επιχείρηση να έχει μερίδιο αγοράς που ήταν περίπου έξι φορές μικρότερο από το αντίστοιχο της Promatech που κατέχει ηγετική θέση στην αγορά. Μετά τη συγκέντρωση, το άνοιγμα μεταξύ του πρώτου και του δεύτερου κατά σειρά μεγαλύτερου ανταγωνιστή θα διευρυνθεί με συντελεστή γύρω στο 10.(90) Επιπλέον, η ανάλυση που σκιαγραφείται σε σχέση με τους φραγμούς εισόδου, το δυνητικό ανταγωνισμό, τις δυσκολίες μεταστροφής, τη νέα είσοδο και την ισχύ του αγοραστή θα μπορούσε να εφαρμοστεί και στην αγορά μηχανών ύφανσης με ξιφοειδή κεφαλή αρνητικής ώσης.Γ. Συμπέρασμα(91) Βάσει της ανωτέρω ανάλυσης, συνάγεται το συμπέρασμα ότι η σχεδιαζόμενη συγκέντρωση θα προκαλέσει τη δημιουργία ή την ενίσχυση δεσπόζουσας θέσης στη δυτικοευρωπαϊκή αγορά παραγωγής μηχανών με ξιφοειδή κεφαλή, ή, ανάλογα με την περίπτωση, στη δυτικοευρωπαϊκή αγορά παραγωγής μηχανών με ξιφοειδή κεφαλή αρνητικής ώσης, ως αποτέλεσμα της οποίας θα παρακωλυόταν σημαντικά ο ουσιαστικός ανταγωνισμός στην κοινή αγορά και η λειτουργία της συμφωνίας για τον ΕΟΧ.2. ΚΑΘΕΤΕΣ ΕΠΙΠΤΩΣΕΙΣ(92) Ο Όμιλος Itema, που ελέγχει την Promatech, δραστηριοποιείται στη(-ις) σχετική(-ές) αγορά(-ές) που συνδέεται(-ονται) κάθετα με την παραγωγή εξαρτημάτων μηχανών ύφανσης(16). Ειδικότερα, ο Όμιλος Itema παράγει:i) διατάξεις διαίρεσης στημονιού,ii) διατάξεις διακοπής του στημονιού,iii) πλαίσια μιταριών αργαλειού,iv) αντία.(93) Tο μερίδιο του Ομίλου Itema στις δυτικοευρωπαϊκές αγορές διαφόρων τύπων εξαρτημάτων είναι μικρότερο από [20-30]* %, με μόνη εξαίρεση τις διατάξεις διακοπής του στημονιού. Οι διατάξεις διακοπής του στημονιού είναι το εξάρτημα που χρησιμοποιείται για να ληφθεί το σήμα από τα μικρά ελάσματα της μηχανής ότι το άκρο του στημονιού έχει σπάσει, και να σταλεί στη μηχανή ύφανσης προκειμένου να σταματήσει η λειτουργία της το ταχύτερο δυνατό για να αποφευχθούν ελαττώματα στο ύφασμα. Οι διατάξεις διακοπής του στημονιού μπορούν να είναι είτε μηχανικές είτε ηλεκτρονικές. Σχεδόν όλες οι μηχανές ύφανσης είναι εξοπλισμένες με διατάξεις διακοπής του στημονιού.(94) Το μερίδιο της Itema στη δυτικοευρωπαϊκή εμπορική αγορά διατάξεων διακοπής του στημονιού ήταν περίπου [30-40]* το 2001(17). Ο βασικός προμηθευτής στη συγκεκριμένη ζώνη είναι η ελβετική επιχείρηση Grob, που καλύπτει το υπόλοιπο [60-70]* %. Άλλοι παραγωγοί διατάξεων διακοπής του στημονιού σε παγκόσμιο επίπεδο είναι η Toyota και η Tsudakoma (Ιαπωνία) και η CTMTC (Κίνα). Η Grob δεν είναι ολοκληρωμένη στα τελικά στάδια της παραγωγής μηχανών ύφανσης με ξιφοειδή κεφαλή αρνητικής ώσης.(95) Συνεπώς συνάγεται ότι η σχεδιαζόμενη πράξη δεν δημιουργεί δεσπόζουσα θέση στην αγορά διατάξεων διακοπής του στημονιού, πράγμα που θα οδηγούσε σε κίνδυνο κάθετου αποκλεισμού όσον αφορά τον εφοδιασμό σε διατάξεις διακοπής του στημονιού.V. ΔΕΣΜΕΥΣΕΙΣΑ. ΔΕΣΜΕΥΣΕΙΣ ΠΟΥ ΠΡΟΣΦΕΡΕΙ Η PROMATECH(96) Για να επιλυθούν τα προβλήματα στον ανταγωνισμό που εντόπισε η Επιτροπή, η Promatech προσφέρθηκε να αναλάβει τις ακόλουθες δεσμεύσεις:i) να εκχωρήσει το μερίδιό της στην επιχειρηματική μονάδα μηχανών ύφανσης με ξιφοειδή κεφαλή αρνητικής ώσης της Sulzer που εδρεύει στο Zuchwil (Ελβετία). Η εκχώρηση συνεπάγεται την πώληση όλων των σχεδίων, χαρτοφυλακίων πελατών, τεχνολογίας και μηχανημάτων των σχετικών με τη συγκεκριμένη δραστηριότητα,ii) να εκχωρήσει το μερίδιό της στη μονάδα παραγωγής της Sulzer's στο Schio (Ιταλία), που σήμερα ασχολείται σχεδόν αποκλειστικά με την παραγωγή μηχανών ύφανσης με ξιφοειδή κεφαλή αρνητικής ώσης, είτε ως τρέχουσα δραστηριότητα είτε μέσω της πώλησης της θυγατρικής που κατέχει τη μονάδα παραγωγής στο Schio. Η εκχώρηση συνεπάγεται την πώληση όλων των σχεδίων, χαρτοφυλακίων πελατών, τεχνολογίας και μηχανημάτων των σχετικών με την παραγωγή και εμπορία μηχανών ύφανσης με ξιφοειδή κεφαλή αρνητικής ώσης, καθώς επίσης και της μονάδας παραγωγής καθ' αυτής. Πριν την πώληση, η Promatech θα απομακρύνει από τη μονάδα τα στοιχεία που μπορούν να χρησιμοποιηθούν για την κατασκευή μηχανών ύφανσης με εκτόξευση αέρα καθώς επίσης και για την παραγωγή ακροφυσίων αεροστροβίλου. Η απομάκρυνση αυτού του εξοπλισμού σε καμία περίπτωση δεν θα επηρεάσει τη διαδικασία παραγωγής μηχανών ύφανσης με ξιφοειδή κεφαλή αρνητικής ώσης.(97) Η Promatech θα εκχωρήσει το μερίδιό της στη δραστηριότητα παραγωγής μηχανών με ξιφοειδή κεφαλή στο Zuchwil και στη μονάδα παραγωγής μηχανών με ξιφοειδή κεφαλή στο Schio, εκάστη με διαφορετικό ανεξάρτητο αγοραστή εγκεκριμένο από την Επιτροπή. Όμως, σύμφωνα με τί σημείο 39iv) του παραρτήματος Ι και το σημείο 40iv) του παραρτήματος ΙΙ, η Επιτροπή μπορεί να αποφασίσει την παραίτηση από την υποχρέωση πώλησης της εκχωρηθείσας δραστηριότητας σε διαφορετικούς αποδέκτες εάν, λαμβανομένης υπόψη της ταυτότητας του προτεινόμενου αγοραστή, η δομή αγοράς που προκύπτει από την εκχώρηση δεν προκαλεί προβλήματα στον ανταγωνισμό.(98) Το κείμενο των δεσμεύσεων που υπέβαλε η Promatech επισυνάπτονται στην παρούσα απόφαση ως παραρτήματα Ι και II.Β. ΕΚΤΙΜΗΣΗ ΤΩΝ ΔΕΣΜΕΥΣΕΩΝ(99) Δυνάμει των προτεινόμενων δεσμεύσεων, η επικάλυψη μεταξύ Promatech και Sulzer στο τμήμα μηχανών ύφανσης με ξιφοειδή κεφαλή (και a fortiori στην αγορά μηχανών με ξιφοειδή κεφαλή αρνητικής ώσης) θα εξαλειφθεί πλήρως. Συνεπώς, η συγκέντρωση δεν προκαλεί: α) αύξηση του μεριδίου αγοράς της Promatech στην αγορά μηχανών ύφανσης με ξιφοειδή κεφαλή (αρνητικής ώσης) και, από γενικότερη άποψη· β) σημαντικές οριζόντιες ή κάθετες επικαλύψεις σε οποιαδήποτε από τις διάφορες αγορές μηχανών ύφανσης όπου δραστηριοποιούνται τα μέρη της πράξης.(100) Οι προτεινόμενες εκχωρήσεις είτε θα ενισχύσουν τη θέση των σημερινών ανταγωνιστών της Promatech στην αγορά μηχανών ύφανσης με ξιφοειδή κεφαλή αρνητικής ώσης είτε/και θα επιτρέψουν νέα είσοδο στη συγκεκριμένη αγορά (μέχρι δύο νεοεισερχόμενοι). Επιπλέον, δεδομένης της παρούσας κατάστασης διαθεσιμότητας εφεδρικής ικανότητας των δύο προς εκχώρηση επιχειρηματικών δραστηριοτήτων, και του γεγονότος ότι σημαντικό μέρος της παραγωγής τους πωλείται εκτός Δυτικής Ευρώπης, οι αποδέκτες αυτών των επιχειρήσεων θα έχουν επαρκή διαθέσιμη ικανότητα για να ανταγωνιστούν επιθετικά στη Δυτική Ευρώπη, ιδίως εάν η Promatech επρόκειτο να αποφασίσει να αυξήσει τις τιμές μετά τη συγκέντρωση.(101) Εφόσον τα εδάφη των επτά κρατών μελών που υπέβαλαν από κοινού αίτηση αποτελούν αναπόσπαστο μέρος της σχετικής αγοράς στην παρούσα απόφαση, μια συγκέντρωση που δημιουργεί ή ενισχύει δεσπόζουσα θέση στη συγκεκριμένη αγορά θα έχει ασφαλώς ως επίπτωση να παρακωλύεται σημαντικά ο ανταγωνισμός και στα εδάφη αυτών των χωρών(18). Συνεπώς, δεδομένου ότι οι όροι του ανταγωνισμού είναι επαρκώς ομοιογενείς στη σχετική ζώνη, εάν οι προτεινόμενες δεσμεύσεις εξάλειφαν τα προβλήματα στον ανταγωνισμό που προκύπτουν από την πράξη στη σχετική αγορά, θα επίλυαν με το ίδιο τεκμήριο τα προβλήματα στον ανταγωνισμό στα διάφορα εδάφη που αποτελούν τμήμα αυτής.(102) Συνολικά, τα προτεινόμενα μέσα αποτελούν απολύτως αναγκαία μέτρα, κατά την έννοια του άρθρου 22 παράγραφος 5 του κανονισμού περί συγκεντρώσεων, για τη διατήρηση ή αποκατάσταση του ουσιαστικού ανταγωνισμού εντός του εδάφους των κρατών μελών που υπέβαλαν από κοινού αίτηση.(103) Οι εκτιμήσεις αυτές επιβεβαιώθηκαν από τη δοκιμή των προτεινόμενων μέσων στην αγορά που ανέλαβε η Επιτροπή.VI. ΣΥΜΠΕΡΑΣΜΑ(104) Συνεπώς πρέπει να συναχθεί το συμπέρασμα ότι η κοινοποιηθείσα συγκέντρωση, όπως τροποποιήθηκε από τις δεσμεύσεις που ανέλαβε η Promatech, δεν δημιουργεί ούτε ενισχύει δεσπόζουσα θέση σε οποιαδήποτε από τις ανωτέρω εκτιμηθείσες αγορές,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η πράξη με την οποία η Promatech αποκτά τον αποκλειστικό έλεγχο της Sulzer Textile υπό την έννοια του άρθρου 3 παράγραφος 1 στοιχείο β) του κανονισμού (ΕΟΚ) αριθ. 4064/89 κηρύσσεται, όπως τροποποιήθηκε σύμφωνα με τα παραρτήματα της παρούσας απόφασης, συμβιβάσιμη με την κοινή αγορά και τη συμφωνία για τον ΕΟΧ.Άρθρο 2Το άρθρο 1 υπόκειται στην πλήρη τήρηση των όρων που αναφέρονται στα σημεία 1, 2, 4, 8, 9, 10, 11, 12, 15, 19, 20, 21 και 29ii) του παραρτήματος I και στα σημεία 1, 2, 4, 8, 9, 10, 11, 12, 16, 20, 21, 22 και 30ii) του παραρτήματος II. Οι όροι αυτοί είναι αναγκαίοι για τη διατήρηση ή αποκατάσταση του ουσιαστικού ανταγωνισμού στο έδαφος των κρατών μελών που υπέβαλαν από κοινού αίτηση σύμφωνα με το άρθρο 22 παράγραφος 5 του κανονισμού (ΕΟΚ) αριθ. 4064/89.Άρθρο 3Το άρθρο 1 υπόκειται στην πλήρη τήρηση των υποχρεώσεων που αναφέρονται στις λοιπές παραγράφους των παραρτημάτων I και II.Άρθρο 4Η παρούσα απόφαση απευθύνεται στην εταιρεία: Promatech SpA Via Case Sparse, N° 4 Ι - 24020 Colzate ( BG )Βρυξέλλες, 24 Ιουλίου 2002.Για την ΕπιτροπήMario MontiΜέλος της Επιτροπής(1) ΕΕ L 395 της 30.12.1989, σ. 1· (διορθωμένη έκδοση ΕΕ L 257 της 21.9.1990, σ. 13).(2) ΕΕ L 180 της 9.7.1997, σ. 1.(3) ΕΕ C 67 της 17.3.2004.(4) ΕΕ C 67 της 17.3.2004.(5) Τμήματα του παρόντος κειμένου διατυπώθηκαν κατά τρόπο που να εξασφαλίζει την τήρηση του επιχειρηματικού απορρήτου· τα τμήματα αυτά περικλείονται σε αγκύλες και επισημαίνονται με αστερίσκο.(6) Βλέπε εν προκειμένω τις εκθέσεις της διεθνούς ομοσπονδίας κλωστοϋφαντουργικών βιομηχανιών (ITMF), ειδικότερα την International Textile Machinery Shipment Statistics (Volume 23/2000).(7) Το 2000 υπήρχαν μόλις γύρω στους 1000 αργαλειούς με βλήματα παγκοσμίως, και γύρω στους 200 στη Δυτική Ευρώπη (EΟΧ και Ελβετία). Αυτό αντιστοιχεί στο 2 % όλων των αργαλειών που πωλούνται παγκόσμίως και στο 4 % όλων των αργαλειών που πωλούνται στη Δυτική Ευρώπη.(8) Δύο Ρώσοι παραγωγοί κατασκευάζουν μικρό αριθμό αργαλειών με βλήματα, που δεν πωλούνται όμως στη Δυτική Ευρώπη.(9) Σύμφωνα με τις στατιστικές που προσκόμισε η διεθνής ομοσπονδία κλωστοϋφαντουργικών βιομηχανιών (ITMF) το 97,5 % του συνόλου των αργαλειών με εκτόξευση νερού έχουν πωληθεί στην Ασία (22368 από τους 22940). Μόνον 45 μηχανές έχουν πωληθεί στη Δυτική Ευρώπη.(10) Το 2000 πωλήθηκαν τέσσερις συνολικά πολυφασικοί αργαλειοί, δύο στη Δυτική Ευρώπη και δύο στις ΗΠΑ.(11) Σύμφωνα με τα διαθέσιμα στοιχεία, το 2001 δεν πραγματοποιήθηκαν αγορές μηχανών ύφανσης με ξιφοειδή κεφαλή αρνητικής ώσης στο Λουξεμβούργο, στην Ιρλανδία, στη Φινλανδία, στην Ισλανδία και τη Νορβηγία.(12) Σύμφωνα με την Promatech, καίτοι τα προβλήματα τα σχετικά με την τεχνολογική εξέλιξη αφορούν την πρόωρη αντικατάσταση μηχανών ύφανσης στη Δυτική Ευρώπη, η πραγματική ζωή των μηχανών εξαρτάται επίσης από τη γεωγραφική περιοχή στην οποία εδρεύουν οι πελάτες και από τις συνθήκες συντήρησης. Στην Ευρώπη και τη Βόρεια Αμερική, οι πελάτες προσπαθούν να μεγιστοποιήσουν την απόδοση των μηχανών ύφανσης, και αυτό οδηγεί σε μεγαλύτερη λειτουργική φθορά.(13) Βλέπε υπόθεση T-102/96 Gencor κατά Επιτροπής, Συλλογή 1999, σ. II-753, παράγραφος 100.(14) Βλέπε υπόθεση 85/76 Hoffmann-La Roche κατά Επιτροπής, Συλλογή 1979, σ. 461, παράγραφοι 38 και 39· βλέπε επίσης υπόθεση T-102/96 Gencor κατά Επιτροπής, Συλλογή 1999, σ. II-753, παράγραφος 200.(15) Βλέπε υπόθεση 85/76 Hoffmann-La Roche κατά Επιτροπής, Συλλογή 1979, σ. 461, παράγραφος 39· βλέπε επίσης υπόθεση T-102/96 Gencor κατά Επιτροπής, Συλλογή 1999, σ. II-753, παράγραφοι 201 και 202, και υπόθεση T-221/95- Endemol κατά Επιτροπής, Συλλογή 1999, σ. II-1299, παράγραφος 134.(16) Η Promatech αναγνωρίζει τα ακόλουθα ως τα βασικά εξαρτήματα μηχανών ύφανσης: διατάξεις διαίρεσης στημονιού, που περιλαμβάνουν ρατιέρες, εξωτερικές διατάξεις έκκεντρου, εσωτερικές διατάξεις έκκεντρου και μηχανισμούς ζακάρ· μικρά ελάσματα μηχανών ύφανσης· διατάξεις διακοπής του στημονιού· πλαίσια μιταριών αργαλειού· διατάξεις διακοπής του υφαδιού· διατάξεις διπλώματος· μηχανές ούγιας ζακάρ· τροφοδότες υφαδιού· διατάξεις ύφανσης γάζας· αντία· ακροφύσια και υποακροφύσια (μόνο για μηχανές με εκτόξευση αέρα)· και χτένια.(17) Ο Όμιλος Itema παράγει διατάξεις διακοπής του στημονιού μέσω της θυγατρικής της OMV.(18) Βλέπε υπόθεση Τ-102/96 Gencor κατά Επιτροπής, Συλλογή 1999, σ. ΙΙ-753, παράγραφος 100.ΠΑΡΑΡΤΗΜΑ ΙΓια το πλήρες κείμενο των όρων και υποχρεώσεων που αναφέρονται στα άρθρα 1, 2 και 3 συμβουλευτείτε την ακόλουθη ιστοσελίδα της Επιτροπής:http://europa.eu.int/comm/ competition/index_en.htmlΠΑΡΑΡΤΗΜΑ IIΓια το πλήρες κείμενο των όρων και υποχρεώσεων που αναφέρονται στα άρθρα 1, 2 και 3 συμβουλευτείτε την ακόλουθη ιστοσελίδα της Επιτροπής:http://europa.eu.int/comm/ competition/index_en.html